Predsjednik Evropske komisije, predstavio je nominacije za budući sastav Komisije. Među nominovanih 26 komesara nalazi se i 13 komesara iz prethodnog saziva, ali ovoga puta u novim funkcijama.\nSarozo je predstavio nominacije za budući saziv Komisije\nMjesto komesara za proširenje, koje je, prema mišlejnju mnogih, najznačajnije za zemlje Zapadnog Balkana, dobio je Čeh Štefan File. Novi sastav Evropske komisije(EK) činiće 27 komesara, uključujući tu i predsjednika Komisije. Svaka zemlja članica EU ima tako svog predstavnika u ovoj jednoj od najvažnijih evropskih institucija. Među komesarima biće i sedam potpredsjednika Komisije. Predstavljajući nominacije za svoj budući tim, predsjednik EK, Žoze Manuel Barozo, istako je da je u pitanju sklop iskustva i novih ideja:\n“Imamo evropski program, sada imamo i evropski tim. Ovo je tim sastavljen od različitih talenata, godišta i političkih orjentacija. Tu je i devet žena komesara, od kojih bi tri trebalo da budu i potpredsjednice Evropske komisije.” Prvi zadatak novog Barozovog kabineta biće da izvede EU iz ekonomske krize i uvede je u etapu konkurentne ekonomije i napredka. Pred Evropskom komisijom biće i posao implementacije svih novina i prednosti koje Evropi donosi usvojeni Lisabonski ugovor.\nU novom timu Komisije nalazi se i 13 komesara iz prethodnog saziva. .\nU novom sastavu Evropske komisije biće 27 komesara\nOčigledno je da je predsjednik Komisije dobro “izmiješao karte”, tako da nijedan komesar nije zadržao svoj prethodni resor. Baroso ističe da su se mnogi komesari odlično pokazali na svojim perthodnim funkcijama, ali da im neće dozvoliti da zapadnu u rutinu, te da želi da im pruži mogućnost dokazivanja u novim oblastima. Tako će nekadašnji komesar za proširenje, Oli Ren, biti nadležan za važnu poziciju evropskog komesara za ekonomska pitanja. Nekadašnji komesar za ekonomska pitanja, Hoakim Almunija, dobija ne manje bitan sektor konkurentnosti\nNovi saziv Komisije ima i novu poziciju - komesarku zaduženu za klimu, Dankinju Koni Hedegard. Novina je i to što je do sada jedan kabinet zadužen za pravdu i unutrašnje poslove podijeljen je na dva. Tako će dosadašnja švedska ministarka za evropska pitanja, Sesilija Malstrom, postati nova komesarka za unutrašnja pitanja EU, a Vivijan Reding komesarka za pravdu i fundamentalna i građanska prava.\nNovi komesar za proširenje i politiku prema evropskim susjedima biće dosadašnji češki ministar za evropska pitanja, Štefan File. Njegov izbor za ministra pratila je i debata o njegovoj komunističkoj prošlosti i činjenici da je studirao u Sovjetskom državnom institutu za spoljne poslove u Moskvi. O\nŠtefan File dobio je mjesto komesara za proširenje koje je najznačajnije za zemlje Zapadnog Balkana\nva debata nije zaobišla ni njegov izbor za komesara EU. Predsjednik EK, tim povodom je izjavio:\n“Istina je da imamo komesare iz zemalja koje su nekada imale druge režime, kao i da su se oni školovali po tadašnjim sistemima. Ja sam siguran da su to sve ljudi angažovani za Evropu, i apsolutno sam ubijeđen da će poštovati evropske vrijednosti slobode, demokratije i ljudskih prava.” Barozo je istakao i to da se prilikom odabira komesara i njihovih pozicija nije rukovodio činjenicama iz koje zemlje dolaze, već koliko su kompetentni za budući posao.\nBarozove nominacije za nove komesare sada se prosljeđuju Evropskom parlamentu na razmatranje. Razgovori sa novim komesarima u EP će se održati između 11. i 19. janura, dok će o njihovoj nominaciji glasti 26. januara. Na osnovu mišljenja EP novi saziv Evropske komisije biće proglašen od strane Savjeta EU, a počeće sa radom, najverovatnije, 1. februara 2010.godine.


Aleksandru Čotriću uručena nagrada u Bugarskoj - Bizlife.rs\nAleksandru Čotriću uručena nagrada u Bugarskoj\n12:54 Beograd, 15/01/2012\nSrpskom satiričaru Aleksandru Čotriću, pobedniku međunarodnog konkursa za humorističko-satiričnu priču u bugarskom gradu Svištovu, uručena je nagrada „Aleko 2011“, saopštilo je Udruženje književnika Srbije, Sekcija satiričara.\nNa konkursu koji je trajao godinu dana učestvovalo je 106 pisaca iz 31 države a po odluci žirija nagradu koja nosi ime bugarskog komediografa, advokata i borca za nacionalno oslobođenje Aleka Konstantinova, dobio je Čotrić.\nNagradu koja se sastoji od plakete, povelje i novčanog iznosa srpskom satiričaru uručio je gradonačelnik Svištova Svetislav Blagov na svečanoj akademiji održanoj juče na 149. godišnjicu rođenja Konstantinova.\nČlan žirija, glavni urednik satiričnog časopisa „Stršel“ iz Sofije Mihail Vešim rekao je da je priznanje dodeljeno autoru iz Srbije, jer je njegova nagrađena priča „Srpska posla“ najbliža duhu stvaralaštva najvećeg bugarskog komediografa Aleka Konstantinova.\nČotrićevu priču na bugarski je preveo poznati prevodilac i profesor Univerziteta u Velikom Trnovu Gančo Savov.\nZahvaljujući na nagradi, Čotrić je istakao da je ona priznanje srpskoj satiri koja poslednjih godina dobija sve veći broj međunarodnih priznanja i istakao dobru saradnju bugarskih i srpskih pisaca.\nČotrić je podsetio da je prvi prevod na jedan strani jezik znamenitog romana Aleka Konstantinova „Baja Ganja“ objavljen na srpskom 1900. godine u listu „Glas neoslobođenog Srpstva“ i da je kao zasebna knjiga štampan u Srpskoj književnoj zadruzi 1907. godine, navodi se u saopštenju za javnost UKS.


Vlasi: Borelj ne treba da se meša u to kako će Srbi da glasaju na referendumu - Kosovo Online\nVlasi: Borelj ne treba da se meša u to kako će Srbi da glasaju na referendumu\n14. Januar 2022. • 07:57\nStručnjak za politička pitanja Azem Vlasi izjavio je da visoki predstavnik EU za spoljne poslove Đuzep Borelj ne treba da se meša u način na koji Srbi na Kosovu glasaju na referendumu koji organizuje Srbija, prenosi Kljan Kosova.\n„Borelj nema nikakve veze sa tim kako oni treba da glasaju“, rekao je Vlasi.\nKako smatra, na Kosovu za taj referendum ne bi trebalo da bude biračkih mesta, a premijer Kurti je dobro definisao stav Vlade Kosova.\nBorelj je juče, podsetimo, posle razgovora sa premijerom Aljbinom Kurtijem oko predstojećeg referenduma o promeni Ustava Srbije koji je zakazan za nedelju, poručio da ljudima treba omogućiti da ostvare svoje pravo glasa.\n"Prikupljanje glasova se u prošlosti odvijalo kroz OEBS. Ljudima bi trebalo omogućiti da ostvare svoje pravo da glasaju", naveo je Borelj na Tviteru.\nS druge strane, Kurti je naveo da je poručio Borelju da "referendum na suverenoj teritoriji druge države nije praksa koju prihvata nijedna demokratska država i da Srbi mogu da glasaju putem pošte ili u Kancelariji za vezu".\nAzem Vlasi Đuzep Borelj referendum Vlada Kosova OEBS Aljbin Kurti\nStarović: Italija nije uvrstila zahtev Prištine za članstvo u SE u dnevni red, ali to ne znači da se o tome neće raspravljati


7. mart 2013. godine Druga u nizu radionica namenjenih izgradnji znanja i veština bibliotekara u određenim oblastima relevantnim za unapređenje rada i pozicije biblioteka u lokalnim zajednicama održana je u Bačkoj Palanci 7. marta 2013. Domaćin ove radionice sa temom Umrežavanje biblioteka kroz veb portal biblioteke.org / knjiznice.org bila je Narodna biblioteka "Veljko Petrović" jedna od partnerskih biblioteka u okviru projekta Biblioteke/Knjižnice za novo doba. Prisutnima je toplu dobrodošlicu poželela najpre direktorka biblioteke Koviljka Dobrić, koja je upoznala koleginice i kolege bibliotekare iz Srbije i Hrvatske sa dugom tradicijom i radom ove biblioteke, a zatim je učesnike radionice pozdravila i predstavnica Opštine Bačka Palanka, Miroslava Šolaja. Preuzmite materijale sa radionice\nSkripta za ažuriranje dela portala biblioteke-knjiznice.org.net (PDF) Portal biblioteke-knjiznice.org i net (PDF)\nCentralne teme na radionici bile su načini i onlajn kanali kroz koje biblioteke mogu da interaktivno komuniciraju sa svojim korisnicima i bibliotečkom građom u javnim bibliotekama. Učesnicima su predstavljene snage kao i zamke komuniciranja putem društvenih mreža, razlike između veb sajta i prisustva na Fejsbuku i Tviteru, kao i važnost povezivanja svih onlajn kanala komuniciranja biblioteka sa ciljanim javnostima. Predstavnici 8 partnerskih biblioteka i njihovih ogranaka upoznati su detaljno sa specijalnim veb portalom BIBLIOTEKA FUTURA, koji objedinjava četiri domena www.biblioteke.org - www.knjiznice.org - www.biblioteke.net - www.knjiznice.net na jednoj veb lokaciji. Detaljno je predstavljen način funkcionisanja ovog portala koji predstavlja "prvu virtuelnu bibliotečku mrežu osnovanu radi kontinuiranog praćenja aktivnosti biblioteka, uspostavl?anja otvorene komunikacije, te unapređenja i modernizacije njihovog radnog okruženja". Ova mreža povezuje i objedinjuje biblioteke iz Srbije, Hrvatske, BiH, Slovenije i Crne Gore na internetu i "deluje kao forum za slobodnu razmenu iskustava i kreativnih ideja." Za partnerske biblioteke koje nemaju svoj veb sajt otvoreni su nalozi na ovom portalu koji im omogućavaju da u narednom periodu na ovom mestu postavljaju vesti i informacije o svojim aktivnostima i tako se predstave široj mreži biblioteka kao i da uče na dobrim primerima svojih kolega iz drugih sredina. Radionicu su sjajno osmislili i vodili, Mirko Marković, iz Biblioteke grada Beograda i osnivač Internet Kluba kao jedan od autora portala BIBLIOTEKA FUTURA, i Isidora Injac iz sektora marketinga Biblioteka grada Beograda. Veliku pažnju predavači su tokom čitave radionice posvetili promociji značaja saradnje, partnerskih odnosa i umrežavanja kako između biblioteka tako i između biblioteka i ostalih aktera u lokalnoj zajednici.


Predseništvo BiH - Blic Online\nPrvi čovek OHR, Kristijan Šmit, uputio je pre dva dana oštru poruku srpskom članu Predsedništva i predsedniku SNSD, Miloradu Dodiku, poručivši mu da ga ne mora priznati kao visokog predstavnika, ali da se seti kako je došao na vlast.\nDodik: Sa predstavnicima Srbije o sankcijama nakon slavljeničkih dana\nSrpski član Predsedništva BiH Milorad Dodik izjavio da sa predstavnicima Srbije tek slede razgovori o novim sankcijama SAD, jer trenutno traju slavljenički dani.\nDodik o ekonomiji: "Plan da naredna godina bude godina investicija"\nSrpski član Predsedništva BiH Milorad Dodik ocenio je večeras da je perspektiva Republike Srpske veoma dobra i da je u planu da naredne godine u Srpsku bude investirano više od dve milijarde KM.\nSASTANAK U PREDSEDNIŠTVU Potvrđeni prijateljski politički odnosi Turske i BiH, dobra saradnja na više polja (FOTO)\nČlanovi Predsedništva BiH su tokom sastanka sa ministrom odbrane Turske Hulusijem Akarom pozdravili izuzetno dobre i prijateljske političke odnose i saradnju dve zemlje, koje prate intenzivne posete na visokom nivou.\nAmbasadori najuticajnijih zemalja traže dogovor i što brže formiranje vlasti, pod NAJVEĆIH PRITISKOM Izetbegović\nAmbasadori najuticajnih zapadnih zemalja u BiH traže način kako da političke lidere u BiH ponovo dovedu za isti sto, s ciljem što bržeg fomiranja vlasti, a trenutno se pod najvećim pritskom nalazi Bakir Izetbegović, saznaje Srpskainfo.\nŠolaja: Poseta Briselu LEP IZLET članova Predsedništva BiH\nProfesor na Fakultetu političkih nauka u Banjaluci Miloš Šolaja smatra da poseta članova Predsedništva BiH Briselu neće doneti značajnije promene u BiH, naročito kada je u pitanju njen put ka članstvu u Evropskoj uniji i NATO savezu.


Netanijahu: Veoma cenim dijalog s Putinom - Sputnjik Srbija\n21:02 21 Jun 2021\n16:55 18.11.2020 (osveženo 16:56 18.11.2020) Preuzmite kraći link\n„Visoko cenim dijalog s predsednikom Putinom, dijalog koji služi interesima obe zemlje i svi u Izraelu taj dijalog veoma cene. Zahvalan sam za podršku koju ruski predsednik daje ruskom jevrejskom društvu. Pod njegovim rukovodstvom odnosi između dve zemlje postaju sve jači“, rekao je izraelski premijer.\n„Dobri odnosi Izraela i Rusije su važni za nas, rekao bih da su od presudne važnosti“, rekao je Netanijahu u obraćanju učesnicima on-lajn humanitarnog maratona Ruskog jevrejskog kongresa.\nOn je dodao i da ruski i izraelski stručnjaci sarađuju u oblasti borbe protiv virusa korona.\ndijalog, Vladimir Putin, Benjamin Netanijahu


Argentinci pretukli i nadigrali "Orlove", Srbija ostala bez medalje! - Sportske.net\nArgentinci pretukli i nadigrali "Orlove", Srbija ostala bez medalje!\n"Gaučosi" u prilično čvrstoj igri pronašli lek za favorita.\nKošarkaši Srbije ostali su bez medalje na Mundobasketu u Kini gde su u četvrtfinalu ispali od Argentine rezultatom 97:87 (23:25, 26:29, 18:14, 29:20).\nIskoristili su "gaučosi" činjenicu da su sudije dozvolile dosta čvrstu igru, pa su u kombinaciji sa sjajnim šuterskim partijama Skole, Garina i Kampaca uspeli da naprave iznenađenje i savladaju favorita za zlatno odličje.\nLoš početak selekcije Srbije uslovio je veliku prednost Argentinaca koji su zahvaljujući dobrom igrom u reketu, ali i odličnim šutem sa spoljne linije uspeli da stignu i do osam poena prednosti.\nIndisponirani "orlovi" nisu ušli u meč kako treba, "gaučosi" su preko sjajnog Deka i Kampaca nastavili da održavaju prednost nad Srbijom i u drugoj četvrtini.\nJokić, Bogdanović i Lučić bili su raspoloženi za igru, no nije stigla prava reakcija od saigrača.\nPred kraj poluvremena Srbija je stigla do preokreta, ali su Argentinci ponovo trojkama (9/16) stigli do pet poena prednosti do odlaska na odmor.\nSličnu sliku smo videli i u trećoj četvrtini, Bogdanović jeste pogodio trojku odmah na startu, ali usledio je identičan odgovor sa druge strane.\nNešto bolja igra u nastavku četvrtine bila je dovoljna tek da se smanji konstantna prednost Argentinaca na jedan poen pred početak poslednje, odlučujuće četvrtine.\nSrbija je poslednji period odlično otvorila trojkom Gudurića kada su "orlovi" otišli na "plus dva", ali su sjajni Skola i Kampaco trojkama uspeli da povrate primetnu prednost.\nSredinom četvrte četvrtine Argentinci su se dosta lagano odlepili na devet poena prednosti, da bi tu neugodnu seriju probuđeni Bjelica prekinuo trojkom.\nIpak, nije vredelo, neverovatni Skola je praktično sam uspeo da pogura ekipu do 11 poena prednosti.\nBogdanović je nakon toga postigao trojku i preuzeo stvari u svoje ruke, te čak i dvema trojkama smanjio prednost na "minus šest", ali su se Argentinci brzo vratili i sve je bilo gotovo.\nNajefikasniji u Srbiji bio je Bogdanović sa 21 poenom, Jokić je zabeležio dabl-dabl učinak sa 16 poena i 10 skokova, dok je Bjelica upisao 18 pogodaka i sedam skokova.\nArgentinci su imali sjajan procenat pogodaka za dva, ali i za tri poena. Najraspoloženiji u redovima "gaučosa" bili su Kampaco sa dabl-dabl učinkom (18 poena, 12 asistencija), Skola (20 poena i pet skokova) i Garino sa 15 poena.\nArgentina će u borbi za finale odmeriti snage sa boljim iz duela SAD - Francuska, dok Srbiju čeka borba za plasman od 5. do 8. mesta.\nNišta od moćne Srbije, Olimpijske igre bez najvećih košarkaših zvezda?!\nNavijači Milana oduševljeni, ovo nije viđeno još od Fabija Kapela!


Zvanični forum Kamerne scene ''Miroslav Antić'' Senta • Pogledaj temu - "Izučavanja"\nod branko » 01 Apr 2015, 15:27\n"Siromašna deca imaju drugačiji mozak od bogate dece"\nDeca koja su rasla u siromašnim uslovima imaju drugačiju fizičku strukturu mozga nego njihovi bogatiji vršnjaci, otkriva američka studija, objavljena u stručnom časopisu “Nature neuroscience”.\nSnimci mozga 1.099 dece i tinejdžera iz devet velikih gradova u SAD pokazuju da je površina mozga manja kod dece iz siromašnih sredina.\nPovršina mozga je značajna zato što se upravo tu nalaze moždane ćelije odgovorne za inteligenciju. Ljudski mozak ima duboke brazde i nabore zato što je morao da stane u malu lobanju. Kada bi se nabori ispravili, mozak bi bio mnogo veći nego što izgleda.\nStudija je pokazala da društvenoekonomski uslovi imaju veoma veliki uticaj u ranom periodu razvoja mozga, a naročito velike razlike uočene su u regijama odgovornim za govor i čitanje, pamćenje, sposobnost donošenja odluka i razumevanje prostornih odnosa.\nVeću površinu mozga dece iz bogatijih sredina naučnici objašnjavaju uravnoteženom ishranom, koja obezbeđuje mozgu značajne hranljive materije, ali i činjenicom da imućniji roditelji podstiču mentalnu aktivnost svoje dece.\n“Naročito među decom iz porodica sa najnižim primanjima, male razlike u primanjima dovedene su u vezu sa relativno velikim razlikama u površini određenih moždanih regija važnih za postizanje akademskog uspeha”, izjavila je dr Kimberli Nobl, jedan od rukovodilaca studije i asistent na Katedri za pedijatriju Medicinskog fakulteta Univerziteta Kolumbije.\nNaučnici su poredili primanja i obrazovanje roditelja i pomoću skenera izmerili površinu mozga dece i tinejdžera. Zatim su poredili rezultate kognitivnih testova, uzimajući u obzir i druge činioce koji mogu uticati na razvoj mozga, na primer, gene.\nPokazalo se da su društvenoekonomski uslovi veoma važni za način funkcionisanja mozga, ali da i mala poboljšanja - na primer povećanje porodičnih prihoda ili pomoć u ishrani i obrazovanju - mogu bitno uticati na razvoj mozga.


Vučić najavio kad počinje vakcinacija – Otvoreno\nPočetnaVestiVučić najavio kad počinje vakcinacija\nutorak, 15. decembra 2020 : 10:47\nVučić najavio kad počinje vakcinacija\nPredsednik Aleksandar Vučić izjavio je danas da će prve količine vakcina u Srbiju stići pre kraja godine, a da će vakcinacija krenuti kada to odobre zdravstvene vlasti, najkasnije u januaru, ali možda i krajem decembra.\n“Mi ćemo prve količine vakcina, bar dve različite vakcine, a možda i tri, imati pre kraja godine. Da li ćemo pre kraja ove ili početkom sledeće godine krenuti u vakcinaciju, zavisi od stručnih tela u zemlji, od zdravstvenih vlasti, kada one odobre”, rekao je Vučić u Inđiji na pitanje u vezi sa vakcinama.\nPonovio je da će prve količine, svakako dve, a možda i tri različite vakcine, stići do kraja godine, što, ističe, pokazuje da je Srbija među zemljama koje su se najbolje ponašale i zahvaljujući ugledu u svetu uspele da obezbede vakcine sa različitih destinacija.\nVakcinacija svakako najkasnije u januaru, a nadam se već i krajem decembra, dodao je Vučić.\nPodsetio je da se za tri do četiri dana očekuje otvaranje kovid bolnice u Kruševcu.


Beni Ganc odustao od pokušaja da formira Vladu\nLider stranke Plavi i beli i mandatar za formiranje koalicione Vlade Izraela Beni Ganc obavestio je izraelskog predsednika Ruvena Rivlina da nije uspeo da formira vladajuću koaliciju, javili su izraelski mediji.\nOn je, kako javljaju mediji u Izraelu, rekao Rivlinu da će učiniti sve što je moguće da pomogne osnivanju vladajuće koalicije u narednih nekoliko sedmica i zahvalio izraelskom predsedniku na pomoći tokom pregovora o formiranju jedinstvene vlade.\nGanc je imao rok do ponoći da formira koaliciju koja će zameniti trenutnu Vladu koju predvodi stranka Likud na čijem se čelu nalazi izraelski premijer Benjamin Netanjahu, podsetio je "Sputnjik".\nNi Netanjahu ni Ganc nisu imali dovoljnu podršku manjih stranaka za formiranje jedinstvene vlade.\nRivlin je ranije ove sedmice izjavio da će biti neophodno održavanje trećih izbora u Izraelu ukoliko ne uspeju pregovori o formiranju Vlade.\nPoslanici moraju u roku od 21 da imenuju Netanjahua, Ganca ili nekog novog kandidata za premijera, koji mora da dobije podršku najmanje 61 poslanika u izraelskom parlamentu.\nNetanjahu dobio mandat da formira novu vladu\nRASPUŠTEN IZRAELSKI PARLAMENT Netanijahu nije uspeo da formira vladajuću koaliciju\nIzrael: Rivlin sutra daje mandat Gancu za formiranje vlade\nAustrijskom piscu Peteru Handkeu danas u jedan u Stokholmu će biti uručena Nobelova nagrada za književnost za 2019. godinu. Kao i u oktobru kada je objavljeno da je austrijski pisac dobitnik prestižne nagrade, strasti su se ponovo uzburkale. Većina zemlja regiona najavila je bojkot ceremonije, na društvenim mrežama besni pravi rat.\n"EKSPLOZIJA MRŽNJE" Jutarnji: Hrvatski ekstremisti išarali izborne plakate na ćirilici, VLAST I CRKVA ĆUTE\nĆirilični džambo plakati sa sloganima tri predsednička kandidata, Kolinde Grabar Kitarović, Zorana Milanovića i Miroslava Škora, koje je plasiralo Srpsko narodno veće, u okviru kampanje „Da se bolje razumemo“, nije postigla cilj, jer su ih ekstremisti išarali, a vlast, Crkva i ostali ćute, piše danas Jutarnji list.\nMASAKR U ČEŠKOJ Napadač koji je ubio šestoro ljudi u bolnici IZVRŠIO SAMOUBISTVO\nNajmanje šest ljudi je ubijeno u pucnjavi koja se dogodila jutros u češkoj bolnici. Napadač je satima bio u bekstvu pre nego što ga je policija našla njegov automobil, nakon čega je on izvršio samoubistvo, piše RT.\n"NE ODUSTAJEMO" Pravi haos u Francuskoj počinje danas: Da li će Makron sačuvati ugled "NEUSTRAŠIVOG REFORMATORA"?\nDemonstranti, koji su u Parizu proteklih nekoliko dana prkosili ledenoj kiši, imali su jasnu poruku za predsednika: Ne odustajemo.\nZELENSKI ZBUNJEN Krenuo ka jednoj stolici, a onda je Makron morao da REAGUJE (VIDEO)\nU Parizu je završen samit lidera Normandijske četvorke o rešavanju krize u Ukrajini, a kamere su zabeležile i jedan trenutak koji je brzo postao viralan.\nRuski i ukrajinski predsednici Vladimir Putin i Volodomir Zelenski dogovorili su se u Parizu da se do kraja godine u potpunosti primeni sveobuhvatan sporazum o prekidu vatre na istoku Ukrajine.\nRute:Holandija nije protiv proširenja EU, ali ALBANIJA NIJE SPREMNA\nHolandija se ne protivi proširenju Evropske unije, izjavio je premijer Holandije Mark Rute, koji smatra da Albanija trenutno nije spremna za otvaranje pregovora o članstvu, a da je Severna Makedonija blizu tog cilja.\nNovozelandska policija POKREĆE ISTRAGU o smrti turista na vulkanskom ostrvu\nNovozelandska policija saopštila je danas da pokreće kriminalističku istragu o smrti turista na vulkanskom Belom ostrvu.\nLegendarni gradonačelnik Moskve Jurij Luškov preminuo je u 84. godini u jednoj od klinika u Minhenu, gdje je imao operaciju srca.\nBroj nastradalih u erupciji vulkana na Novom Zelandu POVEĆAN NA ŠEST: U toku je potraga za NESTALIMA\nNovozelandska policija saopštila je danas da je jedna osoba povređena u erupciji vulkana na Belom ostrvu preminula u bolnici u Oklandu, čime se broj nastradalih povećao na šest.\nVozač autobusa koji je naleteo na voditeljku Deu Đurđević i teško je povredio sporazumno PRIZNAO KRIVICU\n"Zagorčaću joj život, vratiće mi muža i videće ŠTA JE SRAMOTA": Edo vara ženu sa Draganom Mitar pred celom Srbijom, a ona ulazi da napravi HAOS\nOD 2020. USVAJANJE BUDŽETA UZ ZAVRŠNI RAČUN Mali: "Ne odustajemo od politike ulaganja"\nZaev: Severnoj Makedoniji je mesto u NATO-u


Ovu aktivnost, predviđenu projektom ,,Unapređenje preduslova za korišćenje lokalnih socio-ekonomskih potencijala kroz GIS u Požarevcu i Velikom Gradištu” zajednički sprovode ove dve opštine a finansijsku podršku od 71.750,00 evra je obezbedila Evropska unija u partnerstvu sa Vladom Republike Srbije preko programa EU PRO.\nUgovor o sprovođenju aktivnosti je potpisan u junu 2019. godine i traje do kraja novembra 2020. godine. Projekat, koji će postojeću bazu podataka nadograditi modulima za turizam, poljoprivredu i industrijske potencijale za krajnji cilj ima bolje planiranje integralnog razvoja, brži proces odlučivanja, smanjenje troškova administracije, i modernizaciju pružanja srodnih usluga pa samim tim i bolju povezanost sa građanima u ove dve lokalne samouprave.\nSporazum je potpisan između Gradonačelnika i javnih preduzeća na teritoriji Grada Požarevca, Turističke organizacije Grada Požarevca i Gradske uprave Grada Požarevca.\n,,Sve pomenute institucije godinama uspešno sarađuju na unapređenju GIS baze, ali do sada nije pravno uokviren način saradnje, prava i obaveze, kao i protok podataka među ovim subjektima. Sada su jasno definisana prava i obaveze potpisnika Sporazuma pa će tako biti obezbeđeno ažurno prikupljanje i unos podataka u GIS bazu Grada gde će biti objedinjene, analizirane i lako dostupne svima”, rekla je Danijela Tufegdžić, menadžerka Projekta.\nPravo i obaveza potpisnika Sporazuma je da prikupljaju i unose podatke iz svoje oblasti delovanja u GIS bazu Grada, da podatke razmenjuju među članicama GIS Grada, objedinjavaju, obrađuju i vrše njihovu analizu. Takođe, redovno ažuriranje podataka će biti obaveza svake strane potpisnice.\nZahtevi i očekivanja ka lokalnim samoupravama su sve veći, tako da je Grad Požarevac prepoznao da primena GIS-a može da bude način ka bržem ispunjenju tih očekivanja. Kako su prostorne informacije ,,razbacane” po preduzećima, ustanovama, odeljenjima Gradske uprave, jedinstvena GIS baza grada pruža mogućnost da se podaci čuvaju i skladište u digitalnom obliku, na jednom mestu. Takođe, jedna Baza daje mogućnost da bržu i lakšu razmenu podataka, pa čak i putem interneta, napomenula je Tufegdžić.


Polovni John Deere 825 pomoćne mašine oglasi za prodaju - Srbija - Mascus Srbija\nNalazite se ovde: Mascus Srbija > Komunalna tehnika > Pomoćne mašine > John Deere > John Deere 825\nPolovni John Deere 825 pomoćne mašine\n2016 308 h\nJohn Deere 825IProfili prednjih guma: RearTyreCondition%, Veličina prednjih guma: RearTyreSize\nOvde je kompletna lista polovnih John Deere 825, 825 i, 825 i S4 pomoćne mašine za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og John Deere 825, 825 i, 825 i S4 pomoćne mašine koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”.\nIzaberite brend, model, cenu i/ili lokaciju da vidite dostupne mašine u kategoriji John Deere 825, 825 i, 825 i S4 pomoćne mašine.\nMascus je najveće trzište na internet za kupoprodaju polovnih mašina u kategoriji John Deere 825, 825 i, 825 i S4 pomoćne mašine i druge opreme za uređenje bašti i peizaznu arhitekturu. Ukoliko imate bilo koje pitanje vezano za kupoprodaju traktora, kosilica, dimnjičare, oprema za zaštitu I obradu zemlje, mašina za obradu, ili druge opreme za uređenje pejzaza , molimo Vas kontaktirajte Mascus RS.


Obeležen Dan evropske saradnje\nČlan Gradskog veća grada Subotice, Akoš Ujhelji, sastao se danas, ispred restorana „Abraham“, na Paliću, sa predstavnicima biciklističke ture Zakanjsek (Mađarska) - Ašothalom (Mađarska) - Palić (Srbija). Sastanak je upriličen povodom ovogodišnje proslave Dana evropske saradnje (21. septembar) u okviru „Opti bajk“ projekta koji se finansira kroz Interreg-IPA program prekogranične saradnje Mađarska-Srbija. Sastanku su prisustvovali projektni menadžer Zajedničkog sekretarijata Interreg-IPA programa Agneš Dobrotka, partneri iz Tompe i Ašothaloma i finansijski asistent na projektu, Andrea Kikić.\nUjhelji je, obraćajući se medijima, izjavio da je ponosan na projekat „Opti bajk“ putem kojeg je organizovana današnja biciklistička tura.\n– Ukupan budžet 'Opti bajk' projekta iznosi 2,5 miliona evra, od čega je 85 odsto sredstava obezbedila Evropska unija, a preostalih 15 odsto lokalne samouprave. Zahvaljujući ovom projektu, tokom naredne godine ćemo izgraditi biciklističke staze u dužini od osam kilometara, a izgradićemo i projektnu dokumentaciju za novih 30 kilometara biciklističkih staza. Partneri na ovom projektu su nam mesta Ašothalom i Tompa, iz Mađarske. Do kraja godine raspisujemo javnu nabavku, a sledeće godine krenućemo u realizaciju projekta – istakao je Akoš Ujhelji.\nAgneš Dobrotka je izrazila zadovoljstvo što je učestvovala na biciklističkoj turi, dugoj oko 17 kilometara, koja je organizovana putem projekta „Opti bajk“, a koju zajednički realizuju lokalna samouprava opštine Ašothaloma, kao prvi partner, Grad Subotica kao vodeći partner i samouprava Grada Tompe, kao drugi partner.\n– Ova tura je treći deo serije manifestacija povodom Dana evropske saradnje i ona pokazuje proširivanje kapaciteta prelaska granica i povezanih saobraćajnica u pograničnom regionu Mađarske i Srbije, ukazujući na važnost razvoja tih kapaciteta i unapređenja održivog saobraćaja. Cilj projekta je da se izgradnjom novih biciklističkih staza olakša i ubrza saobraćaj vozila i biciklista u regiji. Biciklistička staza će u Mađarskoj povezati Ašothalom i Tompu, a u Srbiji Grad Suboticu, i naselja Bački Vinograde i Kelebiju – kazala je Agneš Dobrotka.


ALARMANTAN NESTANAK NOVINARA - B E T O N :: KULTURNO PROPAGANDNI KOMPLET\nNovinarska mreža, koja okuplja novinare sa postjugoslovenskih prostora, sa zaprepašćenjem je primila vest o nestanku srbijanskog novinara Stefana Cvetkovića, i zahteva od vlasti u Srbiji da učini sve što je potrebno kako bi pronašla našeg kolegu u najkraćem mogućem roku.\nStefan Cvetković nestao je u noći između 13. i 14. juna u Beloj Crkvi, gradiću u Vojvodini u kome živi i radi. Automobil koji je koristio, pronađen je sa uključenim farovima i otključanim vozačevim vratima. Pored automobila je pronađen Stefanov ručni sat sa polomljenom narukvicom, a njegovi telefoni su nedostupni.\nStefan Cvetković je proteklih godina dobijao veliki broj pretnji smrću. U više navrata je prijavljivao da mu prete različiti političko-tajkunski moćnici.\nCvetković se godinama bavi temom sprege kriminala i politike u Beloj Crkvi u Južnom Banatu. Poslednjih meseci istraživao je ubistvo Olivera Ivanovića, političara sa Kosova, koji je ubijen 16. januara ove godine u Mitrovici.\nBezbednosna situacija za novinare u Srbiji, ali i u drugim zemljama regiona, pogoršava se iz godine u godinu. Broj napada, pretnji i drugih oblika pritiska se povećava, dok veoma mali postotak ovih slučajeva ikada završi na sudu.\nJoš jednom upozoravamo javnost da je napad na novinare – napad na sve građane i na njihovo pravo na informisanost. Zato ih pozivamo da se ujedine i zahtevaju od svojih vlada da kazne počinioce napada i omoguće punu bezbednost za sve naše kolege, a posebno za istraživačke novinare koji se bave slučajevima korupcije, organizovanog kriminala i drugim visokorizičnim temama.\nO pretnjama koje je Stefan Cvetković dobijao:


Revolucija Print 2.0: štampajte šta hoćete, kada i gde hoćete Revolucija Print 2.0: štampajte šta hoćete, kada i gde hoćete – Personal magazin\nFoto-albumi Uvećaj sliku U današnjem svetu „mešanih medija“ – reči, slika, videa, pesama – postavlja se pitanje: „Kako ljudi ovo objavljuju?“ Odgovor je: Print 2.0. Sada možete da se izrazite…\nU današnjem svetu „mešanih medija“ – reči, slika, videa, pesama – postavlja se pitanje: „Kako ljudi ovo objavljuju?“\nOdgovor je: Print 2.0. Sada možete da se izrazite snažnije i efikasnije, pomoću HP-ovih novih ideja i alatki za štampanje na mreži. Četrdeset osam procenata svih kod kuće odštampanih stranica potiče s Interneta. Ali često je gotovo nemoguće da odštampate tačno ono što želite. HP to sada menja u potpunosti. Sledeća generacija HP-ovog softvera Smart Web Printing omogućiće klijentima ne samo da štampaju upotrebljive stranice, nego i da uređuju sadržaj stranice pre štampanja, tako da otisak koji dobiju bude onakav kakav očekuju.\n„Print 2.0 ima sledeću svrhu: da izrazite svoje misli i ideje, da s porodicom, prijateljima ili klijentima podelite najlepše trenutke – a HP je tu da vam u tome pomogne“, rekao je Bil Dilejsi, viši podpredsednik i generalni direktor HP-ove Grupe za slike i štampanje za Evropu, Bliski Istok i Afriku.\nŠtampanje s interneta sada je lako\nDa li vam je teško da štampate sadržaje sa mnogih omiljenih lokacija na Internetu? Print 2.0 podrazumeva to da HP ugrađuje usluge štampanja u popularne stranice na Internetu, čime olakšava štampanje upotrebljivih stranica.\nDugme HP Print It! vizuelno će podsećati internet-surfere u celom svetu da im je dostupno štampanje vrhunskog kvaliteta – zahvaljujući besplatnim HP-ovim tehnologijama. Kada korisnici kliknu na dugme HP Print It! mogu da očekuju lepo formatiran dokument spreman za štampanje.\nNa primer, HP već sarađuje s firmom ViaMichelin, vodećom kartografskom kompanijom u Evropi, čije kartografske usluge na mreži mesečno beleže više od 28 miliona poseta. Na njihovoj internet-stranici posetioci sada mogu da odštampaju mape na poboljšan način, jer je ekranski prikaz usklađen s otiskom na papiru.\nSlika HP Photosmart A826 kućnog foto-centra\nHP se udružio s firmama Windows® Live Spaces i Yahoo!, omogućujući svakom da bude sopstveni izdavač. Na kraju, korisnici će moći da naprave – sa lokacije po sopstvenom izboru – poster sa sopstvenom fotografijom, luksuznu knjigu fotografija velikog formata ili prikaz porodičnog stabla.\nSnapfish, HP-ovu internet-uslugu digitalne foto-štampe, izabrao je Microsoft za potrebe štampanja na mreži korisnika usluge Windows Live Spaces. Zahvaljujući tom udruživanju, korisnici usluga Snapfish i Spaces dobijaju najbolje od obe strane – sve funkcije deljenja u zajednici koje obezbeđuje Spaces, uz izvanredno štampanje na mreži koje pruža Snapfish.\nPreuzmite program HP Smart Web Printing i počnite da štampate na Internetu – samo kliknite na HP Yahoo! Traka sa alatkama za štampanje. Takođe ćete dobiti pristup besplatnim časovima na mreži, savetima za štampanje, kreativnim projektima i korisničkoj podršci. Očekuje se da će ova traka sa alatkama biti dostupna za besplatno preuzimanje ove jeseni, a uskoro će biti dodata kao opcija upravljačkog programa za HP-ove inkdžet štampače, foto-aparate i skenere.\n„Nije reč o tome da se iste stvari urade na različit način – reč je o tome da se urade nove stvari“, rekla je Rebeka O’Flaerti, HP-ova potpredsednica za marketing Grupe za slike i štampanje za Evropu, Bliski Istok i Afriku. „To je HP-ova pozivnica klijentima da dožive nova iskustva štampanja u digitalnom i Internetu okrenutom okruženju.“\nHP-ova zajednica posvećena štampanju\nHP je uspostavio zajednicu posvećenu štampanju za klijente, što je prva takva zajednica ove kompanije.\nOvi wiki-ji omogućavaju klijentima da sarađuju na projektima štampanja širom planete, da dele ideje i dobijaju savete i „how-to“ informacije o temama koje idu od štampanja, naročitih postupaka i digitalne fotografije do marketinga i brendiranja malih firmi.\nRevolucija Print 2.0: štampajte šta hoćete, kada i gde hoćete was last modified: October 8th, 2007 by Redakcija


Kilogram jagoda i do 800 dinara - Agro savet\nUvozna jagoda u marketima u Srbiji trenutno se može naći po ceni od 160 dinara za 250 grama, dok se na pijacama pakovanje od 500-600 grama prodaje za 350 do 400 dinara, što znači da kupci u proseku za kilogram ovog voća moraju da izdvoje između 700 i 800 dinara.\nPrve domaće jagode iz plastenika na tržište obično stižu između 15. i 25. aprila, a proizvođači očekuju da će se njihova cena, kao i prethodnih godina, kretati između 500 i 600 dinara po kilogramu, piše Biznis.\n“Trenutno je visoka cena jagoda jer je u pitanju rana proizvodnja. Jagode se trenutno beru u mediteranskom području, Italiji i Španiji, a kod nas roba uglavnom dolazi iz Grčke i Turske, verovatno će biti i uvoza iz Albanije. Svakako, potrošači su upoznati sa kvalitetom robe koja dolazi iz inostranstva. U proteklih pet godina početna cena domaće jagode iz plastenika bila je između 500 i 600 dinara po kilogramu i mi očekujemo da će ona ostati na tom nivou i ove godine. Čim počnu da se pojavljuju prve jagode sa otvorenog polja cene krenu da padaju, pa na malo budu oko 400-500 dinara i tako do 10. maja, kada se spuste na 250-300 dinara”, kaže za Biznis.rs proizvođač Slađan Đurđević iz Vrbovca kod Smedereva.\nDok završavaju poslove održavanja pred početak predstojeće sezone, proizvođači su u neizvesnosti jer ne znaju kako će teći sam plasman robe zbog sukoba Rusije i Ukrajine.\n“Trenutno, prema mojim informacijama, izvoz nekih drugih roba poput jabuka i sličnih proizvoda teče za sada preko Poljske ka Rusiji nesmetano, tako da nas to donekle ohrabruje. Mi nismo uveli sankcije Ruskoj Federaciji, pa se nadamo da će biti velika potražnja i da će samim tim i naši izvoznici, a i proizvođači, iskoristiti tu situaciju i popuniti neke eventualne nedostatke na njihovom tržištu”, ističe Đurđević.\nInače, Rusija je jedan od velikih uvoznika svežih jagoda, a ovo voće iz naše zemlje pretežno se izvozi kao konzumna jagoda, i to više od 90 odsto, zbog čega nije podložno nekom dužem čuvanju i važno je naći adekvatno tržište.\n“Do sada je najveći deo robe odlazio upravo za Rusku Federaciju, nadamo se da će tako biti i ove sezone i od toga će dosta zavisiti i sama cena. Cela poljoprivreda jako trpi u ovom trenutku i što se tiče neke minimalne cene na veliko koja će pokriti troškove ona već sada dolazi na 1,5 evro po kilogramu. Sve ispod toga za proizvođače je gubitak. S druge strane, javlja se i problem radne snage koja je iz godine u godinu sve skuplja i teže dostupna, pa se teško dolazi do kvalitetnih berača”, dodaje Slađan Đurđević.\ncene, cene jagoda, jagoda, jagode, kg jagoda


ZvaničnA Facebook stranicA predsednika Republike Srbije.\nPredsednik Srbije je naveo da će se ta brza saobraćajnica nadovezati na Dunavsku magistralu, gde se već radi obnova. Do kraja ove godine biće završena obnova dela Dunavske magistrale od Kladova do Donjeg Milanovca, a do juna druga deonica od Donjeg Milanovca do Golupca.\nPredsednik Srbije Aleksandar Vučić rekao je danas, na početku radova na izgradnji brze saobraćajnice Požarevac - Golubac, da će građani kada taj projekat bude gotovo - 2024. godine moći da stignu od Beograda do Velikog Gradišta za manje od sat vremena, a do Golupca za 70 do 75 minuta.\nVučić je u razgovoru sa kineskim izvođačima kazao da će prva deonica biti završena do kraja 2023. godine.\nPočela izgradnja brze saobraćajnice Požarevac-Golubac duga 67 kilometara\nRadovi na izgradnji brze saobraćajnice Požarevac - Golubac počeli su danas kod petlje Požarevac, u prisustvu predsednika Srbije Aleksandra Vučića.\nBrza saobraćajnica je duga 67 kilometara, a projekat je vredan 337 miliona evra.\n"Brza saobraćajnica Požarevac - Golubac za život Braničevskog okruga"\nVučić je poručio da će brza saobraćajnica od Požrevca do Golupca omogućiti život Braničevskom okrugu, privlačenje velikih investitora, kao i razvoj turizma i povratak naših ljudi iz dijaspore u taj deo zemlje.\nVučić je obraćajući se na početku radova na izgradnji brze saobraćajnice kazao da je to jedan od najvažnijih događaja za Braničevski okrug i jedna od stvari koje suštinski menjaju život tih ljudi.\n"Priština bira trenutak, molim da to ne čine"\nAleksandar Vučić je istakao da je Priština bira trenutak da li će i kada upasti u Valač, a on ih moli da to ne čine.\nVučić, na pitanje o tome da je upozoravao da bi 6. novemba prištrinske vlasti mogle da upadnu na sever KiM i zauzmu Valač, pojasnio je da je rekao da od 6. novembra to može da se desi zbog odnosa prema KOST.\n"Otvoreni Balkan radi na smanjenju barijera, a tako i granica"\nOtvoreni Balkan je ivanredna inicijativa koja radi na smanjenju bilo kakvih barijera, a tako i na ukidanju granica, kako bi ljudi mogli slobodno da putuju, trguju, da postoji slobodan protok kapitala i usluga, naglasio je danas predsednik Srbije Aleksandar Vučić.\n"Kad govorimo o ekologiji, moje je da brinem o zemlji"\nEnergetska bezbednost je od ključnog značaja i tek kada to ostvarite možete da se bavite zelenom agendom, to je nešto što sam u više navrata govorio, naglasio je danas predsednik Srbije Aleksandar Vučić.\nVučić je, odgovarajući na kritike da navodno, u vezi ekologije, različito govori pred strancima, a u zemlji govori o „zelenom džihadu“, rekao da uvek govori isto.\n"Nestali više od pitanja bilateralnih odnosa Srbije i Hrvatske"\nVučić je izjavio da je pitanje nestalih ključno humanitarno, civilizacijsko pitanje, a ne samo pitanje bilateralnih odnosa Srbije i Hrvatske, te da je naša zemlja spremna da uradi sve na rasvetljavanju tog pitanja, ali očekuje isto i sa hrvatske strane.\n"Pitanje nestalih osoba ključno je humanitarno pitanje, i čak ne bi smelo da bude pitanje bilateralnih odnosa između dve zemlje ili dva naroda, to je pitanje civilizacijskog odnosa prema ljudima. Nažalost, koliko god da smo se trudili do sada, rezultati su bili mršavi, i jednih i drugih", rekao je Vučić.


Raković je kazao da se ne treba baviti cirkuzantom Mirašem Dedeićem. Dr Aleksandar Raković bio je danas gost u jutarnjem programu TV Pink gde je govorio o novim napadima na srpsku naciju u Crnoj Gori. Raković je kazao da se ne treba baviti… »\nPRIŠTINA Srpska lista je, od kako je formirana 2013. godine, u potpunosti potisnula ostale srpske političke opcije na Kosovu a neke su čak i ugašene. Samostalna liberalna stranka Slobodana Petrovića, koja je do pre par godina učestvovala u lokalnoj… »\nDr Aleksandar Raković bio je danas gost u jutarnjem programu TV Pink gde je govorio o novim napadima na srpsku naciju u Crnoj Gori. Raković je kazao da se ne treba baviti cirkuzantom Mirašem Dedeićem, već da neuporedivo veću opasnost za napad na… »\nIlija Krajnović, mlada nada američkog fudbala i igrač koledža Boston, uvršten je u listu 50 najvećih prospekata među igračima koji ne dolaze iz Sjedinjenih Američkih Država. Krajnović je na listi objavljenoj od strane orgainzacije “PPI… »\nPetković: Trajković i Rašić duguju izvinjenje narodu\nBEOGRAD - Rada Trajković i Nenad Rašić srpskom narodu duguju izvinjenje jer su u dosluhu sa Albinom Kurtijem unapred zakazanu školsku tuču želeli da predstave kao politički linč i progon neistomišljenika, navodi se u izjavi direktora Kancelarije… »\nZloupotreba dece u političke svrhe! Petković: Trajković i Rašić duguju izvinjenje narodu, ući će u anale političkog…\nRada Trajković i Nenad Rašić srpskom narodu duguju izvinjenje jer su u dosluhu sa Aljbinom Kurtijem unapred zakazanu školsku tuču želeli da predstave kao politički linč i progon neistomišljenika, navodi se u izjavi direktora Kancelarije za Kosovo… »\nČETIRI dana su prošla otkako su Nenad Rašić i Rada Trajković u dosluhu sa Aljbinom Kurtijem dogovorili da unapred zakazanu školsku tuču predstave kao politički linč i progon neistomišljenika i za to optuže državu Srbiju, Srpsku listu i… »\nNapad na Nikolu Rašića zaslužuje svaku osudu i adekvatnu sankciju, a u anale političkog beščašća ući će ovaj pokušaj zloupotrebe dece u političke svrhe koja na kraju jedina ispaštaju, saopštio je danas direktor Kancelarije Vlade Srbije za… »\nSrpski političar, čiji je sin povređen u tuči na Kosovu, zalaže se za drugačije odnose sa Albancima, ali na izborima ubedljivo gubi od Srpske liste, bliske zvaničnom Beogradu. Medija Centar Beograd Nenad Rašić deo je srpske opozicije na Kosovu… »\nVečernje novosti pre 26 minutajoš 16 povezanih\nDanas pre 50 minutajoš 10 povezanih\nŠta je danas zatvoreno, a šta radi\nNova pre 56 minutajoš 7 povezanih


Izvor: VOA, 17.Sep.2021, 22:43\nUticajni savetodavni odbor američke Uprave za hranu i lekove (FDA) odbacio je plan da se dodatna, treća doza Fajzerove vakcine protiv Kovida 19 ponudi većini Amerikanaca, čime je zadat udarac Bajdenovoj administraciji, koja pokušava da pojača zaštitu građana od veoma zaraznog delta soja virusa. Odbor je, međutim, glasao da preporuči treću dozu vakcine protiv Kovida 19 Amerikancima starijim od 65 godina, i onima kojima preti veći rizik od ozbiljnih posledica bolesti. Panel nezavisnih eksperata koje je okupila Uprava za hranu i lekove glasao je sa 16 glasova za i 12 protiv treće doze za širu populaciju, a članovi su izrazili nezadovoljstvo što Fajzer nije pružio dovoljno podataka o bezbednosti dodatnih doza. Mnogi su doveli u pitanje da li je svrsishodno dodatno vakcinisanje skoro svih delova stanovništva, umesto davanja dodatne vakcine određenim grupama. Debata je trajala nekoliko sati. “Ne mislim da će dodatna doza značajno doprineti kontrolisanju pandemije”, izjavio je doktor Kodi Majsner sa univerziteta Tafts. “Mislim da je važno da glavna poruka koju šaljemo bude da svi treba da dobiju dve doze.” Doktorka Amanda Kon iz Centara za kontrolu i prevenciju bolesti je rekla: “U ovom trenutku je jasno da su nevakcinisani ti koji šire bolest po SAD.” Članovi komisije su se takođe žalili da podaci koje su pružili izraelski istraživači o trećoj dozi možda nisu odgovarajući da se predvidi stanje u SAD. Naučnici unutar i van američke vlade su proteklih dana podeljeni u pogledu potrebe za dodatnim dozama i oko pitanja ko treba da ih dobije, dok se Svetska zdravstvena organizacija snažno protivi tome da bogate nacije daju treću dozu svojim stanovnicima, dok siromašne zemlje nemaju dovoljno vakcina za prvu dozu. Dok istraživanja pokazuju da nivo imuniteteta kod vakcinisanih vremenom opada, što treća doza može da spreči, Fajzerova vakcina i dalje pruža visoku zaštitu od teške bolesti i smrti, čak i za vreme širenja veoma zarazne delta varijante.\nRadio Slobodna Evropa: Američki stručnjaci preporučili treću dozu vakcine za starije\nIzvor: Radio Televizija Vojvodine, 18.Sep.2021, 00:02\nUticajni savetodavni odbor američke Uprave za hranu i lekove (FDA) odbacio je danas plan da se dodatna, treća doza Fajzerove vakcine protiv kovida 19, ponudi većini Amerikanaca...Panel nezavisnih eksperata koje je okupila Uprava za hranu i lekove glasao je sa 16 glasova za i 12 protiv, a članovi...


promena raspoloženja – Bubera\nLoše vreme, kiša i tmurni oblaci najčešće izazivaju takvo i raspoloženje – depresivno i tmurno. Većina ljudi za svoje melanholično ponašanje, uzrok prepisuje upravo lošem vremenu, pa većina očekuje da će sledeći sunčan dan sigurno „oporaviti njihovo raspoloženje“.\n– Postoje razne teorije da vreme dosta utiče na raspoloženje, i to jeste tako, ali samo u određenim okolnostima – kaže za protal Pink.rs psihijatar i psihoterapeut Aleksandra Bubera.\nOna tvrdi da vremenske prilike mogu da utiču na nečije raspoloženje uglavnom kada je u pitanju selidba iz jednog kraja zemlje u drugi.\n– Činjenica da neko ko je, na primer, živeo u nekom meditarnskom kraju odluči da se preseli u zemlju gde je vreme uglavnom tmurno,potpuno promeni svoje raspoloženje, jer nije navikao na takvo vreme – objašnjava ona.\nBubera takođe kaže da kod nas postoji taj trend „ da vreme utiče na raspoloženje“ i da je ono uglavnom alibi za ljutnju, depresiju ili aksioznost.\n– Mi međutim ne možemo da kažemo da postoji neki poremećaj koji se zove „sezonska depresije“. Činjenica je da se nečije ponašanje naglo menja kada se promeni i vreme, ali to još uvek nije u potpunosti i naučno objašnjeno – objašnjava ona, i dodaje da postoje pretpostavake da to ima veze sa određenom količinom svetlosti koja svakako može da utiče i na ovaj problem.\nNeki naučnici tvrde da postoje dva hormona koja su zapravo odgovor na ovo pitanje – serotonin i melatonin.\nKako kažu, metaltonin uzrokuje pospanost, a njegov nivo raste čim ima manje svetlosti. Tada oči šalju signal mozgu koji otpušta više ovog hormona, pa zbog toga smo lakše zaspino, pišu strani portal.\nSerotonin radi upravo suprutno, daje nam energiju i raspoloženje, ali njegov nivo opada čim bude manje sunca, pa u kombinaciji sa metaltoninom povećava osećaj umora i melanholije.


Ilma je odlučila pokazati da akte nasilje možemo i trebamo zamijeniti dobrim dijelima i uz podršku Instituta za štićenike/ce Doma organizovala odlazak u kino, na projekciju dječijeg filma.\n„Pred problemima ne trebamo zatvarati oči, već o njima govoriti i pokušavati ih riješiti.“ – ističe Ilma, koja je i ranije učestvovala u inicijativama skretanja pažnje na problem nasilja.\nSvaka peta žena u Bosni i Hercegovini tokom svog života, proživjela je neki oblik nasilja i stoga je neophodno ukazivati na problem o kojem se najčešće ne govori.\nMladima u ovoj zemlji mora se vratiti vjera u bolje sutra, a Predsjedništvo je mjesto iz kojeg se te poruke moraju i trebaju slati – poručio je kandidat za člana Predsjedništva BiH Senad Šepić na kafi sa mladima iz cijele Bosne i Hercegovine.\nŠepić je s mladima razgovarao u okviru događaja "Kafa sa...kandidatima/kinjama za člana Predsjedništva BiH" koji je u Sarajevu organizovao Institut za razvoj mladih KULT, kako bi podržao razumijevanje mladih u izbornom procesu za Predsjedništvo BiH, ali i kandidatima/kinjama omogućio da spoznaju stvarne izazove sa kojima se ova populacija susreće.\nMladi su se interesovali za korake koji bi se mogli poduzeti kako bi se spriječile migracije ove populacije, o boljem položaju talentovanih mladih u BiH, ali i putu zemlje ka Evropskoj uniji u kojoj većina mladih vidi budućnost.\n„Sve ono zbog čega naši ljudi odlaze vani, pogotovo mladi ljudi, to moramo riješiti u BiH. Kada je riječ o poziciji člana Predsjedništva BiH, to je institucija iz koje se šalju poruke - nade i budućnosti ili straha i prošlosti. Ja sam čovjek koji će slati direktne poruke nade, poruke rješenja, budućnosti, odnosno generalno ću slati poruke koje će ljudima u BiH, a posebno mladima davati nadu, vjeru, hrabrost da ovdje ostaju, grade svoju budućnost i da se bore za državu BiH.“ - istakao je Senad Šepić, kandidat Nezavisnog bloka za člana Predsjedništva BiH.\nU Bosni i Hercegovini živi oko 700.000 mladih, koji su zakonima o mladima definisani kao osobe dobi od 15 do 30 godina. Većina mladih ima pravo glasa, a Institut za razvoj mladih KULT na ovaj način im želi dati priliku da budu birači, a ne glasači. Mladi trebaju i moraju biti dio programa političkih stranaka u BiH i krajnje je vrijeme da najviši nivo vlasti u svoj diskurs stavi mlade kao primarni fokus.\nS druge strane, kroz program „Kafa sa...“ predstavnici/e vlasti koje ti mladi biraju imaju priliku svoje izborne programe kreiraju u skladu sa stvarnim potrebama mladih u BiH.\n„Kafa sa...predsjedničkim kandidatom/kinjom“ namijenjena je mladima iz cijele BiH do 35 godina starosti, koji žele biti dio konstruktivnog dijaloga o potrebama i izazovima sa kojima se ova populacija suočava.\nIzvođenjem različitih korografija plesa zumba Narandžasti dan – Dan borbe protiv nasilja nad ženama i djevojčicama obilježen je u Vlasenici, Sarajevu, Mostaru, Bosanskoj Krupi, Visokom i Grudama.\nInicijativu izvođenja plesnih koreografija u nekoliko bh. gradova pokrenule su mlade žene koje su ranije bile dio obuke osnaživanja žena, a koju relizuje Institut za razvoj mladih KULT.\nSvaka peta žena u Bosni i Hercegovini tokom svog života, proživjela je neki oblik nasilja i mlade žene iz cijele BiH na ovaj način željele su ukazati na ovu poražavajuću činjenicu, ali i na problem o kojem se najčešće ne govori.\n„S obzirom da se s ovim problemom suočava Bosna i Hercegovina odlučili smo osvjestiti građane, a posebno građanke, da se ne stide reći da su žrtve nasilja.“ - izjavila je jedna od inicijatorica i polaznica obuke.\nOrganizovanjem ovog događaja željele su i poručiti nadležnim organima da intenzivnije moraju provoditi aktivnosti kako bi se svi zakonski propisi iz domena nasilja nad ženama bolje primjenjivali, a time uticalo da se ovakav vid nasilja što manje dešava na području Bosne i Hercegovine.\nNa isti simboličan način kampanja protiv nasilja provodi se u cijelome svijetu, zahvaljujući Global UNiTE omladinskoj mreži, čija je članica i Institut za razvoj mladih KULT.


Bankarski trojanac za Android blokira antivirusne aplikacije\nMobilni telefoni, 25.11.2016, 09:30 AM\nJedan bankarski trojanac za Android, poput nekih svojih "kolega" sa deskop računara, ne samo da krade korisnička imena i lozinke iz aplikacija banaka, već sabotira i antivirusne aplikacije sprečavajući njihovo pokretanje.\nZa sada, ovaj trojanac je primećen samo u Nemačkoj gde cilja mobilne aplikacije 15 nemačkih banaka. Ali ako mislite da ste zbog te činjenice bezbedni, varate se. Trojanac je otkriven u ranoj fazi delovanja, ali verovatno će se u bliskoj budućnosti pojaviti i u drugim zemljama.\nMalver koga su otkrili stručnjaci kompanije Fortinet nazvan je Android/Banker.GT!tr.spy.\nOno po čemu se ovaj malver ističe je njegova sposobnost da detektuje instaliranu mobilnu antivirusnu aplikaciju i da je blokira.\nSpisak mobilnih antivirusa koje blokira Banker.GT je dug, i na njemu se nalate antivirusi kompanija ESET, Dr Web, Symantec i mnogi drugi.\nDa bi mogao da blokira antivirus, prilikom instalacije aplikacije koja sadrži Banker.GT, korisnik aplikaciji mora da da administratorska prava.\nAplikacija u kojoj je sakriven Banker.GT je email aplikacija.\nTo je dobar izbor sa gledišta onih koji šire ovaj malver, jer je logično da će korisnici biti spemniji da daju administratorska prava email klijentu pre nego nekoj drugoj aplikaciji.\nKada se instalira, aplikacija ima generičko ime (Email) i istu takvu ikonu, ali kada dobije administratorska prava, ikona će nestati sa ekrana i trojanac će nastaviti da radi nevidljivo, u pozadini.\nNakon infekcije, kao što to inače rade današnji mobilni i desktop malveri, i Banker.GT će početi da prikuplja informacije o inficiranom uređaju, kao što su IMEI, model telefona, broj telefona, verzija Androida, a zatim će kontaktirati svoj server i registrovati inficirani uređaj.\nOd tog trenutka, server će slati komande novom botu da presreće sve dolazne SMS poruke, da šalje SMS poruke i USSD zahteve, da šalje SMS poruke svim kontaktima iz telefona, da preuzme ažuriranu listu ciljanih aplikacija sa servera, da šalje informacije prikupljene sa uređaja serveru, da postavi lozinku za zaključavanje ekrana ili je obriše i druge.\nPošto je Banker.GT bankarski trojanac, njegov glavni zadatak je da nadgleda aktivne procese i da primeti kada korisnik pokrene mobilnu aplikaciju banke. Kada se to dogodi, trojanac prikazuje prozor koji prekriva ekran uređaja, koji je ustvari lažna stranica za prijavljivanje. Kada korisnik unese potrebne podatke, malver ih šalje svom komandno-kontrolnom serveru.


IZUZETAN POTEZ CRVENO-BELIH: Crvena zvezda potpisala saradnju sa fondacijom Budi human! | Happy BSC portal\nIspred šampiona ugovor potpisao direktor Marko Petrović\nFudbalski klub Crvena zvezda potpisao je danas sporazum o saradnji sa fondacijom „Budi human“. Klub je još jednom ozvaničenom saradnjom sa humanitarnom fondacijom pokazao društvenu odgovornost.\nCrvena zvezda će u skladu sa ugovor promovisati korisnike fondacije „Budi human“, tačnije njihove profile po odabiru fondacije na društvenim mrežama, koji će biti poziv svima koji su u mogućnosti da doniraju novac onimakojima je to najpotrebnije. Takođe naš klub će uz mnogobrojne organizovane akcije sa fondacijom „Budi human“ pokušati da doprinese ozdravljenju što većeg broja korisnika.\nZadovoljan zbog saradnje, ali i činjenice da je Crvena zvezda još jednom pokazala visok stepen društvene odgovornosti bio je operativni direktor našeg kluba Marko Petrović.\n- Fudbalski klub Crvena zvezda u svom poslavanju mnogo pažnje posvećuje humanitarnom radu i uopšte projektima društvene odgovornosti. Klub u okviru svog rada sam po sebi i sa svoje dve fondacije nastoji da pomogne pre svega veteranima i članovima njihovih porodica, a paralelno u meri u kojoj smo u mogućnosti i zdravstvenim institucijama u Republici Srbiji. Ovom akcijom želimo da humanitarni karakter i vrednosti proširimo i na našu veliku zvezdašku milionsku javnost i naše navijače – poručio je Marko Petrović.\nOperativni direktor Crvene zvezde poručio je da je siguran da će velika zvezdaška porodica prepoznati važnost potrebe da pomogne korisnicima fondacije "Budi human" .\n- Do sada smo sarađivali sa fondacijom i podržavali njihov rad. Prepoznali smo da je fondacija “Budi human” jedan lider ne samo u Srbiji, već i u regionu po humanitarnom radu i da svoj posao obavljaju na jedan profesionalan, posvećen i jako odgovoran način. Mnogo dece i odraslih je put do svog izlečenja i do finansijaske podrške za borbu protiv bolesti došlo upravo pomoću fondacije “Budi human”. Naš klub, koji je lider u Srbiji i regionu želi da pomogne lideru u ovoj oblasti. Verujem u humano srce i humani karakter Zvezdinih navijača, milionske populacije naših zvezdaša, koji će putem podrške, akcija kojima ćemo komunicirati pomoći brojnoj deci i delu odraslih da nađu put do svog izlečenja i da uspešno prebrode svoje bolesti – istakao je Marko Petrović.\nAleksandra Čubra PR fondacije „Budi human“ istakla je da saradnja sa Fudbalskim klubom Crvena zvezda traje godinama, ali i da još uspešniji zajednički rad očekuje posle potpisanog ugovora.\n- Saradnja Fudbalskog kluba Crvena zvezda i fondacije „Budi human“ traje godina unazad kroz mnoštvo akcija kojima je Zvezda kao klub doprinela korisnicima naše fondacije, teško oboleloj deci i odraslima da dođu do novca koji im je potreban za lečenje. Potpisivanjem ugovora saradnju smo samo podigli na jedan viši nivo. Crvena zvezda će promovisati korisnike fondacije „Budi human“, deliće profile naših korisnika na svojim društvenim mrežama. Na tim profilima su jasno istaknute instrukcije na koje se načine sve može pomoći. Želela bih da se zahvalim našem najtrofejnijem klubu što pomaže i pruža podršku obolelila u njihovom izlečenju i samim ti vraća nadu u ozdravljenje. S obzirom da je u pitanju naš najtrofeniji klub siguran sam da pomoć neće izostati i da će se saradnja nastaviti - istakla je Aleksandra Čubra.


Nagrada „Ivan Marković“ dodeljena novinaru „Politike“ Milanu Galoviću | Ministarstvo odbrane Republike Srbije\nNagrada „Ivan Marković“ dodeljena novinaru „Politike“ Milanu Galoviću\nNovinarska nagrada „Ivan Marković“ za 2021. godinu, koja se dodeljuje povodom Dana Medija centra „Odbrana“ Uprave za odnose sa javnošću Ministarstva odbrane, pripala je Milanu Galoviću za tekst ”Panciri” danonoćno čuvaju nebo Srbije, objavljen u dnevnom listu ”Politika” 12. avgusta 2021. godine.\nŽiri je pregledao 15 priloga iz 12 novinarskih redakcija, i u skladu s Pravilnikom o dodeli nagrade, odlučio da renomirano priznanje pripadne Milanu Galoviću.\nU obrazloženju Odluke navodi se da je „kredibilitet stava pretočenog u napisanu reč ono po čemu se meri istinski značaj nekog novinskog teksta. Milan Galović kontinuiranim i objektivnim izveštavanjem o sistemu odbrane to i dokazuje. Potvrdio je to i tekstom o Trećem raketnom divizionu 250. raketne brigade za protivvazduhoplovna dejstva, najavljenom na naslovnoj strani ”Politike”. Žiri je saglasan da poseban kvalitet ovog teksta, osim proverenih i tačnih informacija, donosi reporterski pristup temi, gde čitalac učestvuje i prati reportera tokom čitavog boravka u Trećem divizionu, i u tom neposrednom pristupu Galovića, ima utisak da učestvuje u njegovim utiscima i razgovorima sa sagovornicima. Nenametljivo, Galović vodi svoju reportažu suptilnom linijom sugestivnosti doživljenog. Upravo to novinarsko umeće visoko je vrednovano na konkursu za Novinarsku nagradu ”Ivan Marković” u 2021. godini“.\nŽirijem za dodelu novinarske nagrade ”Ivan Marković” ove godine je predsedavao potpukovnik Nebojša Milosavljević, načelnik Odeljenja za medije u Upravi za odnose sa javnošću, a činili su ga Dragana Marković, glavni i odgovorni urednik ”Odbrane”, Biljana Miljić, rukovodilac Grupe za medijsko praćenje u Upravi za odnose sa javnošću, Vladimir Vještić, novinar ”Odbrane” i kapetan prve klase Vladimir Milovanović, oficir za odnose sa javnošću u Gardi Vojske Srbije.\nNovinarska nagrada „Ivan Marković“ novinaru dnevnog lista „Politika“ Milanu Galoviću biće uručena na tradicionalnoj svečanosti povodom 24. januara - Dana Medija centra „Odbrana“.\nNovinarska nagrada „Ivan Marković” svojevrstan je podsticaj novinarima koji prate aktivnosti Ministarstva odbrane i Vojske Srbije za kvalitetno izveštavanje u domaćim pisanim i elektronskim medijima, afirmacija i javna verifikacija njihovog stvaralaštva i sećanje na Ivana Markovića, jednog od najdarovitijih vojnih novinara i urednika u listu „Vojska“, koji je 2003. godine iznenada preminuo u 43. godini života.


Tadić: Nikad nisam upravljao Vladom - NOVA portal\nPolitika Autor:N1 25. Nov. 202000:20 > 00:21\nNa pitanje o nedavnoj polemici treba li predsednici da se obraćaju na sahranama crkvenih velikodstojnika, Tadić kaže da “jeste u redu da predsednici države predstavljaju državu na svim manifestacijama koje imaju nacionalni značaj”.\n“Jedna od ustavnih nadležnosti predsednika je upravo ova, sahrana crkvenog poglavara u većini država ima nacionalni značaj i potpuno je normalno da se predsednik pojavi, ali nije normalno da predsednik zloupotrebi taj događaj u svrhu političke kampanje”, rekao je Tadić u Pressingu.\nTadić: Vučić izbegava strože mere da ne izgubi popularnost\n29. Okt. 2020 17\n“Obratio sam se, pre svega pozdravljajući sve goste, i rekao sam dve rečenice o patrijarhu Pavlu, razumejući njegovu misiju, ali mi nije palo na pamet da zloupotrebim svoje poznanstvo s njim, ni šta mi je on govorio”, rekao je on i dodao da je Vučić “privatizovao svoj odnos sa patrijarhom”.\n“Prvo, to je s one strane ukusa, a drugo, to je izvan principa sekularnosti države”, naglasio je Tadić.\nOsvrnuvši se na Vučićevo prisustvo sahrani mitropolita Amfilohija, on je rekao da bi “video čin pomirenja da je otišao samo na sahranu i bio tamo, izvršio normalni, građanski, ljudski ili čak verski čin, ali on je tokom liturgije posvećene Amfilohiju davao političke izjave, što je bilo potpuno van svake pristojnosti”.\nNaglašava da “predsednik ne sme da upravlja Vladom”, već da to rade premijeri.\n“Bila je optužba da sam ja upravljao Vladom, a ne Mirko Cvetković. Ja nisam upravljao Vladom, nikada, nikada se nisam mešao ni u jednu odluku Vlade, ni nadležnost Vlade”, kaže on.\n“Nikada nisam rekao ministru bilo kom šta treba da uradi, nikada nisam naložio Cvetkoviću, ili guverneru šta treba da uradi, čak sam branio pojedine institucije od ministara tadašnjih”, rekao je on.\nTadić je naglasio i da su u njegovo vreme svi ključni kriminalci pobegli iz zemlje “kad su nasrnuli na Šarićev klan”.\n“Nakon Brisa Tatona smo vođe navijačkih grupa oterali u zatvor, mislite da sadašnji šefovi navijačkih grupa mogu da budu osuđeni za ubistva”, rekao je on.\nSNS je, kaže, “dolaskom na vlast oslobodila polovinu osuđenika u Srbiji, to su oni batinaši koji uteruju ljude u izbornim kampanjama.\n“Kreću organizacije kroz navijačke grupe, kreću šverc narkotika, povezivanje s nekim sistemima, sportski savezi, fudbalski savezi, nameštanje utakmica, to je sve posledica kriminalizacije društva. Vrlo brzo će doći do sukoba između čelnika i glavešina SNS, a to će biti sukob oko podele mafijaškog plena, to je potpuno jasno svakome ko hoće da vidi stvari”, kaže Tadić.\nGovoreći o nedavnim predsedničkim izborima u Americi, Tadić je rekao da neće doći do suštinske promene američke politike na Kosovu, ali će u personalnom smislu biti lošiji odnosi između predsednika Srbije i SAD.\nTadić je rekao i da se Vučić “strašno plaši gubitka predsedničkih izbora i da zato najavljuje izbore na svim nivoima, sa ciljem da nijedan glas ne izgubi”.\n“Predsednički izbori su biti ili ne biti, naravno da može da izgubi, ja vam kažem kao čovek koji je sasvim sigurno po procenama svih gubio izbore 2004. godine”, kaže Tadić.\nKaže da se grdno vara “ko god misli da su izborni uslovi važniji od toga kako će se opozicija organizovati” i da parlament, ne može da bude “kuća za dijalog”, jer je jednostranački.\nKaže da Tomislav Nikolić “mora da bude kažnjen finansijski za to što živi u predsedničkoj vili i dalje”.\n“Na taj način, da plati stvarnu kiriju, koliko košta ta vila na tržištu ovog trenutka”, kaže Tadić.\nAleksandar VučićBoris TadićsdsVlada


Obilježavanje 14. godišnjice Oružanih snaga BiH - intervjui s čelnicima MO i OS BiH -\nMinistarstvo odbrane i Oružane snage BiH i ove godine obilježavaju 1. decembar - Dan Oružanih snaga Bosne i Hercegovine.\nBudući da je ovaj datum za nas od posebnog značaja, pripremamo niz aktivnosti kako bi obilježili ovaj dan, a širu javnost upoznali s dostignućima na području sistema odbrane u BiH, s težištem na aktivnostima realiziranim u 2019. godini.\nPored aktivnosti o kojima će javnost biti pravoremeno informirana, ukoliko ste zainteresirani, nudimo Vam da u ovom periodu intervjuirate za Vaš medij najviše predstavnike Ministarstva odbrane i Oružanih snaga BiH, koji bi Vam govorili o ovoj temi.\nUred za odnose s javnošću će Vam omogućiti razgovor s nekim od čelnika Ministarstva odbrane ili Oružanih snaga BiH, koji u tom trenutku budu na raspolaganju.\nMolimo Vas da nam u što kraćem roku dostavite termin kada i s kojim od dužnosnika biste željeli obaviti intervju, kao i okvirna pitanja koja biste postavili.\nKontakt tel.: 033/286-680, fax 033/286-685,\nTradicionalno liturgijsko sabranje u Hramu Svetog kneza Lazara, kasarna „Vojvoda Stepa Stepanović“, Bijeljina, 31. januar 2022. godine u 09.00 sati\nBožićni prijem, kasarna „Kozara“ Banja Luka, srijeda, 12. januar 2022. godine u 10.00 sati\nZvanična posjeta delegacije Ministarstva odbrane Republike Turske, na čelu sa ministrom Hulusijem Akarom, Ministarstvu odbrane i Oružanim snagama BiH, 27.12.2021., zgrada MO BiH, od 09.40 sati, IZJAVE ZA MEDIJE od 10.35 sati


RTS :: Vakcina protiv gripa stigla u Srbiju, počinje distribucija\nDruštvo Vakcina protiv gripa stigla u Srbiju, počinje distribucija\nponedeljak, 28. sep 2020, 12:04 -> 13:43\nU Srbiju je stiglo prvih 344.000 doza vakcine protiv gripa, a distribucija ka institutima i zavodima za javno zdravlje počinje danas. Ministarstvo zdravlja: Imunizacija protiv gripa od 1. oktobra.\nRadi se o četvorovalentnim vakcinama protiv gripa, a nabavku je sproveo Republički fond za zdravstveno osiguranje.\nMinistarstvo zdravlja saopštilo je da će vakcinacija građana protiv sezonskog gripa početi 1. oktobra.\nPrethodno je epidemiolog Branislav Tiodorović rekao za RTS da vakcinacija počinje od 1. oktobra.\nMinistarstvo zdravlja je u skladu sa aktuelnom globalnom pandemijom korona virusa kao i povećanim potrebama i interesovanjem građana, ove godine obezbedilo rekordan broj vakcina protiv gripa - više od 500.000 doza, delom od Instituta "Torlak", a delom od stranih dobavljača.


Izvor: JUGpress.com, 23.Jul.2021, 23:28\nKoalicija za slobodu medija poziva sve nadležne institucije i odgovorna lica da učine sve što je u njihovoj nadležnosti da pod hitno zaustave opasnu i protivzakonitu kampanju, koju protiv redakcije Centra za istraživanje korupcije i kriminala KRIK vode provladini mediji u Srbiji.\nOva žestoka kampanja započela je nakon što je KRIK u sredu objavio delove transkripta iskaza >> Pročitaj celu vest na sajtu JUGpress.com << privedenog vođe grupe Principi Veljka Belivuka iz istrage koje je u toku, a u kojem je ovaj govorio o povezanosti svog kriminalnog klana sa državnim vrhom i porodicom predsednika Srbije.\nKao odgovor na teške optužbe, i ovaj put su svi provladini mediji orkestrirano krenuli u kampanju kriminalizacije, diskreditacije i targetiranja novinara i redakcije KRIK, dovodeći ih tako u opasnost od napada i stvarajući atmosferu linča.\nNedopustivo je da se na nacionalnim frekvencijama emituju višesatne emisije u kojima se KRIK, bez i jednog dokaza, targetira kao medij u službi kriminalnih klanova samo zato što profesionalno i beskompromisno rade svoj novinarski posao. Posao svakog novinara je da piše o problemima u državi, a pogotovo ukoliko su ti problemi povezanost vlasti i kriminala. Pravo svakog građanina je da za ovakve probleme zna, kako bi mogao da donosi informisane odluke.\nNedopustivo je da se u provladinim tabloida nastavlja kampanja protiv novinara i redakcije KRIK, koja inače traje već godinama, a zbog čega niko nikada nije odgovarao, iako su članovi redakcije doživljavali upade u stan, pretnje i zastrašivanje.\nOvakve kampanje postale su svakodnevica novinara i nezavisnih medija u Srbiji. U njima učestvuju i političari, poslanici i visoki državni funkcioneri, koji ne štede reči kada se radi o napadima na nezavisnu medijsku scenu.\nPodsećamo da su članovi Koalicije za slobodu medija u više navrata upozoravali i domaću i inostranu javnost da je situacija neizdrživa, te da je potrebna hitna reakcija nadležnnih kako bi se napadi i kampanje zastrašivanja novinara zaustavili. U martu 2021, članice Koalicije napustile su Vladinu grupu za bezbednost i zaštitu novinara, upravo zbog odsustva bilo kakve diskusije i reakcije na opasnu kampanju protiv portala KRIK. Ova grupa ponovo ćuti i na najnovije ispade protiv KRIK-a.\nKoalicija poručuje da će novinari nastaviti da rade svoj posao, te da će udruženja članice usmeriti sve svoje kapacitete kako bi ih na tom poslu zaštitili, omogućili im nesmetan rad i siguran život. Ovo bi trebalo da učine i nadležni.\nDanas: Koalicija za slobodu medija: Žestoka kampanja provladinih medija protiv KRIK-a stvara atmosferu linča\nNoviMagazin.rs: Aleksić: Belivuk je deo Vučićeve organizovane kriminalne grupe\nBeta: Aleksić: Belivuk je deo Vučićeve organizovane kriminalne grupe


Vesti online / Vesti / Ex YU / Kanadski general: Zaključio sam da je Mladić imao kontrolu\nKanadski general: Zaključio sam da je Mladić imao kontrolu\nU nastavku suđenja u Hagu nekadašnjem komandantu Glavnog štaba Vojske Republike Srpske generalu Ratku Mladiću, u sredu je završeno saslušanje zaštićenog svjedoka RM-019 koji je iskaz dao na sednici zatvorenoj za javnost, a zatim je iskaz počeo da daje general kanadske vojske Dejvid Frejzer.\nFrejzer je od aprila 1994. do maja 1995. godine bio oficir Unprofora u Sektoru Sarajevo. On je ranije u Hagu svedočio na suđenjima nekadašnjim komandantima Sarajevsko-romanijskog korpusa VRS, generalima Stanislavu Galiću i Dragomiru Miloševiću, kao i na suđenju prvom predsedniku Republike Srpske Radovanu Karadžiću.\nIspitivanjem ovog svedoka, Tužilaštvo nastavlja da izvodi dokaze o snajperskim incidentima i granatiranju Sarajeva.\nFrejzer je opisao zapažanja koja su ga dovela do zaključka da je "general Mladić imao efektivnu komandu i kontrolu nad SRK".\nOn je rekao da su postojala dva lanca komandovanja i da se u operativnom lancu Mladić obraćao komandantima korpusa, generalu Miloševiću, a kasnije generalu Galiću.\n"Pukovnik Milenko Inđić je obezbeđivao informacije o tome kakve su bile namere Glavnog štaba na Palama. Ako smo nešto hteli da saopštimo Mladiću, rekli bismo to Inđiću i on bi mu to preneo", rekao je Frejzer.\nTokom unakrsnog ispitivanja svedok je rekao da ni sa generalom Mladićem, ni sa generalom Zdravkom Tolimirom, nikada nije razgovarao o Inđiću. Upitan da li su mu oni ikada potvrdili da je Inđićeva uloga bila takva kako ju je opisao, Frejzer je rekao da se "seća da je Inđić pominjan kao oficir za vezu".\nFrejzer je 54. svedok od početka dokaznog postupka tužilaštva u julu ove godine.\nUnakrsno ispitivanje generala Frejzera biće nastavljeno sutra\nEX YU Svedok: Granata sa Markala 1995. proizvedena u Krušiku\nEX YU "Plavi šlemovi bili ratni zarobljenici, a ne taoci"


SANYTOL dezinfekciona sredstva| eApoteka\nSanytol, stručnjaci za dezinfekciju bez izbeljivača\nKako bi vam pomogao da održite zdrav i čist dom, SANYTOL je uz vas više od 20 godina sa inovativnim asortimanom proizvoda za kuću, veš i higijenu ruku.\nStručnost u službi potrošača\nSve je počelo 1994. godine, kada se marka SANYTOL razvijena u saradnji sa profesionalcima u bolničkoj dezinfekciji - pojavila na tržištu sa 5 proizvoda koji ispunjavaju zdravstvena i bezbednosna očekivanja potrošača. Ovi proizvodi su nbez izbeljivača garancija su za sigurnost i zdravlje cele porodice.\nOd tada, SANYTOL nastavlja sa inovacijama kako bi ponudio još efikasnije proizvode koji zadovoljavaju potrebe potrošača.\nPaleta SANITOL sada nudi širok izbor efikasnih i praktičnih rešenja za čišćenje i dezinfekciju: od dezinfekcionog sredstva za veš, preko proizvoda protiv kreča u kupatilu, do kuhinjskog odmašćivača ili čak hidroalkoholnog gela; lako ćete pronaći pravi proizvod za svoje potrebe, posebno kako vaša porodica nastavlja da raste!


Tema: Alkalajeva igra sa Kosovom\n23.01.2010., 06:49 #1\nBosna i Hercegovina mogla bi večeras da doživi svojevrsnu diplomatsku blamažu na prvoj ozbiljnijoj raspravi u ulozi nestalne članice Saveta bezbednosti UN. Kako nezvanično saznajemo, manje od 24 časa od početka zasedanja, predstavnik BiH u Savetu bezbednosti ambasador Ivan Barbalić od zvaničnih institucija BiH nije dobio upute kako da se ponaša u raspravi o izveštaju o stanju na Kosovu i Metohiji, koji bi trebalo da podnese generalni sekretar UN Ban Ki Mun. Kako saznajemo, okvirnu verziju izlaganja ambasadora Barbalića tek juče je utvrdilo Ministarstvo inostranih poslova BiH. Međutim, zeleno svetlo za nastup naše delegacije u Njujorku treba da da Predsedništvo BiH, koje je zaduženo za vođenje spoljne politike. Od izvora bliskih Predsedništvu BiH saznajemo da bi Predsedništvo, zahvaljujući tome što je MIP čekao do poslednjeg časa da se pozabavi ovom problematikom, tek danas trebalo da pokuša da usaglasi tekst izlaganja. Tako će, po svemu sudeći, ambasador Barbalić smernice po kojima treba da se ponaša dobiti u "pet do 12".\n"Sigurno je da će sva tri kabineta u Predsedništvu imati mnogo primedbi na to. Na primer, u tekstu se nigde ne spominje Rezolucija 1244 UN o Kosovu, na kojoj počiva kompletna sadašnja situacija u ovoj južnoj srpskoj pokrajini", kaže naš sagovornik iz Predsedništva BiH.\nDarko Trifunović, bivši sekretar Misije BiH u Njujorku a sada profesor na Fakultetu za bezbednost u Beogradu, smatra da "iza svega stoji ministar spoljnih poslova BiH Sven Alkalaj, kome ovo nije prvi skandal".\n- Alkalaj je veoma problematičan čovek i produžena ruka Harisa Silajdžića, koji ga tu drži. Alkalaj je bio jedan od prvih ambasadora BiH u Vašingtonu. Kada je na njegovo mesto trebalo da dođe Igor Davidović, kao prvi Srbin ambasador, on se zaključao u ambasadu ne dozvoljavajući novom ambasadoru da uđe u prostorije. O kakvom se diplomatskom incidentu radilo govori i činjenica da je morala da interveniše američka specijalna policija - kaže Trifunović. On je uveren kako se odluke u slučaju nastupa BiH u SB UN namerno donose u poslednji čas "kako bi se postigla dezintegracija BiH, a za sve bila okrivljena RS".\n- Predsedavajući Savjeta ministar BiH Nikola Špirić ovu situaciju mora da iskoristi da pokrene smenu Svena Alkalaja - poručuje Trifunović.\nMinistar Alkalaj, kao i njegova zamenica Ana Trišić-Babić, juče su bili nedostupni za javnost. U kabinetu srpskog člana Predsedništva Nebojše Radmanovića nisu želeli ništa da komentarišu, dok se ne usvoji zvanična verzija izlaganja, a predstavnici Silajdžićevog i Komšićevog kabineta juče nisu bili dostupni za komentar.\nŠpirić testira Alkalaja\nSavet ministara BiH nedavno je odobrio sistematizaciju radnih mesta u našoj misiji u SB UN, čime su osim ambasadora imenovani i njegovi zamenici - Miloš Vukašinović i Mirsada Čolaković. Takođe, dogovoreno je da ministar Sven Alkalaj u ovu misiju imenuje još četvoro diplomata, uz poštovanje nacionalnog balansa. Kako saznajemo u Savjetu ministara, radi se o svojevrsnom testu Alkalaja, jer će od uspešnosti ovih imenovanja zavisiti da li će Savjet dozvoliti ostalu sistematizaciju unutar Ministarstva spoljnih poslova, koja je zatražena.\nPoslednji put ažurirao/la Enchanted : 23.01.2010. u 07:36 Razlog: reklamiranje je zabranjeno


Politika - datum: 2021-03-06 MIROSLAV LAJČAK NA KRAJU POSJETE PODGORICI RAZGOVARAO SA POTPREDSJEDNIKOM VLADE\nLajčak i Abazović Ne smijete nazadovati u pravosuđu\nCrna Gora treba da ostvari dalji napredak u reformama iz oblasti vladavine prava da bi napredovala na svom putu ka Evropskoj uniji (EU), kazao je Miroslav Lajčak, specijalni predstavnik EU za Zapadni Balkan i dijalog Beograda i Prištine. On se juče sastao sa potpredsjednikom Vlade Dritanom Abazovićem. Kako je saopšteno iz Vlade, Lajčak je rekao da je Crna Gora lider u pregovorima na prostoru Zapadnog Balkana, naglasivši da su ključ vladavina prava, sloboda medija i borba protiv korupcije.\n– Da bi dalje napredovala na svom putu ka EU i ispunila privremena mjerila za poglavlje 23 u pregovorima o pristupanju, Crna Gora treba da ostvari dalji napredak u reformama iz oblasti vladavine prava, a ne da nazaduje u sprovođenju reforme pravosuđa – naveo je Lajčak i dodao da eventualne promjene tužilačkih zakona treba sprovesti u skladu sa preporukama Venecijanske komsije.\n– Borba protiv korupcije i organizovanog kriminala je najveći od svih prioriteta – istakao je Abazović.


Potrebno unapređenje CEFTA sporazuma | EurActiv Srbija\nObjavljeno : 21.11.2017.\t Tweet\nMinistar trgovine Srbije Rasim Ljajić izjavio je 21. novembra da je potrebno unaprediti Sporazum o slobodnoj trgovini u centralnoj Evropi (CEFTA) i da je Vlada Srbije spremna da učini korak ka formiranja zajedničkog ekonomskog prostora u regionu. Ljajić je podsetio da se stalno konstatuje da svi potencijali CEFTA nisu iskorišćeni i da se zanemaruje značaj udruživanja u okviru zapadnobalkanske šestorke. Zvaničnik EK je na skupu povodom CEFTA nedelje istakao da je CEFTA priprema za Evropsku uniju.\nLjajić je u Beogradu na otvaranju CEFTA nedelje rekao da je potrebno rešiti probleme slobodnog protoka ljudi i robe u zemljama CEFTA koje imaju sporazume o slobodnoj trgovini i dodao da će to biti ključno pitanje tokom skupa koji traje do 24. novembra.\nNaveo je primer da kamioni i dalje na graničnim prelazima čekaju od sedam do 48 časova, a da je u Gruziji prosečeno zadržavanje kamiona sedam minuta.\nLjajić je kazao da se godišnje izgubi 26 miliona sati zbog čekanja kamiona sa robom na granicama, a da se oko 800 miliona evra plaća za različite vrste usluga na graničnim prelazima, što je 1% bruto domaćeg proizvoda zemalja CEFTA regiona.\n"Duže vreme se vrtimo u krug, svi načelno konstatujemo da želimo da idemo više i dalje, ali nikako da praktično preduzmemo korake koji će uveriti one druge da zaista to želimo", objasnio je on.\n"Evropsku uniju ne može da zameni bilo koja druga ekonomska integracija. Tri četvrtine robne razmene zemlje Zapadnog Balkana ostvaruju sa EU", rekao je on.\nLjajić je rekao da se stalno konstatuje da nisu iskorišćeni svi potencijali koje CEFTA omogućava, a da se zanemaruje značaj udruživanja u okviru zapadnobalkanske šestorke.\n"Ovde je prekretnica, da li idemo dalje ili ćemo sve da svedemo na klasičan sporazum o slobodnoj trgovini, da svako može kad mu padne na pamet da blokira ovog drugog, uvodi vancarinske barijere, stvara prepreke i uvodi protekcionističke mere zarad kratkoročnih interesa", rekao je on.\n"Mi u ovom trenutku nemamo saglasnost za potpisivanje Protokola 6, iako je on u potpunosti usaglašen, kasnimo sa ratifikacijom Protokola 5, nemamo saglasnost za dalje funkcionisanje sekretarijata CEFTA. Status kvo je za nas neprihvatljiv", rekao je Ljajić.\nIstakao je da nema nikakvih prepreka da se povećaju i mandat i nadležnosti CEFTA sekretarijata.\n"Ova pitanja moraju da dobiju odgovor, ako ne tokom ove CEFTA nedelje onda vrlo brzo. Plašim se da ćemo ući fazu regresije onog što je dobro zamišljeno, dalo odlične rezultate, ali mora da se menja i da se ide napred", rekao je on.\nLjajić je 20. novembra najavio da će Srbija tokom CEFTA nedelje zvanično predložiti promenu načina glasanja u okviru te organizacije kako bi se izbeglo da jedna zemlja blokira drugu prilikom glasanja o važnim sporazumima.\nCEFTA nedeljom Srbija završava ovogodišnje predsedavanje tom organizacijom koja je osnovana u decembru 1992. Članice CEFTA su Srbija, Albanija, Bosna i Hercegovina, Makedonija, Moldavija, Crna Gora i Misija Ujedinjenih nacija na Kosovu i Metohiji UNMIK. Hrvatska je bila članica do pristupanja EU.\nSrbija inače ostvaruje suficit u razmeni sa zemljama članicama te organizacije.\nPredsednik PKS za jedinstven ekonomski prostor regiona\nNa istom skupu predsednik Privredne komore Srbije (PKS) Marko Čadež ocenio je da će formiranje jedinstvenog ekonomskog prostora pomoći zemljama regiona da ubrzaju privredni rast.\nČadež je na otvaranju CEFTA nedelje rekao da su privrednicima potrebna jednostavna rešenja i zamolio učesnike da "budu kreativni u donošenju odluka".\nIstakao je da je CEFTA podigla lestvicu regionalne saradnje i da je razmena u regionu povećana više od 2,5 puta, a sa Evropskom unijom 3,6 puta.\n"Malim i srednjim kompanijama omogućila je izlazak na regionalno tržište, kao prvi korak internacionalizacije", rekao je Čadež i dodao da su ekonomije regiona CEFTA ipak i dalje nedovoljno integrisane u svetsku ekonomiju.\n"Jedan od ključnih razloga je to što jedni drugima i danas u praksi dogovorenu liberalizaciju ometamo necarinskim barijerama", rekao je on.\nŠef Odseka Generalnog direktorata Evropske komisije za susedstvo i pregovore o proširenju Bernard Brunet rekao je da zemlje regiona treba da ubrzaju ekonomski rast u okviru nastojanja da se približe Evropskoj uniji.\nOn je ocenio da je CEFTA priprema za Evropsku uniju.\n"Potrebno je da se prvo otvorite prema svojim susedima i da se suočite sa konkurentima iz regiona", rekao je on.\n"CEFTA nedelja 2017" okupia je predstavnike državnih organa, poslovne i akademske zajednice da bi razmotrili rezultate sporazuma CEFTA, probleme i predstojeće izazove u primeni.\n: Kontramere prema Kosovu zbog takse na brašno\n: Zemlje CEFTA tri četvrtine spoljne trgovine obave međusobno\n: Ulaskom Hrvatske u EU porašće suficit Srbije sa CEFTA


Delegacija EU u Srbiji: "EU za Tebe" povodom Dana Evrope - European Western Balkans\nAutor EWB 09. 05. 2019. 09. 05. 2019.\nBEOGRAD – Širom Evrope, 9. maj se obeležava kao rođendan Evropske unije. Francuski ministar spoljnih poslova Robert Šuman je 9. maja 1950. predstavio svoju deklaraciju u kojoj je predložio stavljanje proizvodnje uglja i čelika u Francuskoj i Nemačkoj pod nadzor jedne institucije – ovaj dokument se smatra kamenom temeljcem onoga što će kasnije postati Evropska unija.\nS obzirom na to da je Srbija na putu ka Evropskoj uniji, Dan Evrope se takođe obeležava širom nje nizom događaja poput koncerata, sportskih aktivnosti, debata i manifestacija kao što je „Grad Evrope” u okviru koje će države članice predstaviti svoje nacionalnu kuhinju i kulturu, simbolično prikazujući moto EU „Ujedinjeni u različitosti”, saopštava Delegacija EU u Srbiji.\nOvim događajima se pokreće kampanja #EUzaTebe čiji je cilj da pokaže da, uprkos tome što je Srbija u pristupnom procesu, njena sve snažnija veza sa Evropskom unijom već donosi prednosti.\nMeđu događajima kojim će se Dan Evrope obeležiti u Srbiji, treba pomenuti dva glavna. Prvi događaj održava se večeras u Kombank dvorani u Beogradu gde će se gostima obratiti šef Delegacije EU u Srbiji Sem Fabrici i predsednik Republike Srbije Aleksandar Vučić.\nNakon toga sledi koncert na kom će nastupati orkestar mladih Muzika nade zajedno sa poznatim srpskim i međunarodnim umetnicima kao što su Bajaga i instruktori, Vasil Hadžimanov, Paćo Flores, Johana Sieralta.\n„Muzika nade” je projekat koji proteklih šest godina u Srbiji s uspehom sprovodi Music Art Project uz finansijsku pomoć EU.\nTokom prijema će biti prikazana i izložba koja ilustruje primere pomoći EU u Srbiji, kao i izložba kreativnih i inovativnih radova 12 srednjoškolaca nagrađenih u okviru konkursa Dnevnik Evrope otvorenog u decembru prošle godine. Pobednicima konkursa Evropski dnevnik će nagrade uručiti šef Delegacije EU u Srbiji 11. maja u prostorijama EU info centra.\nDrugi događaj predviđen je za subotu 11. maja kada će manifestacija Grad Evrope biti održana na Trgu Nikole Pašića. U okviru događaja će biti organizovane tri zone aktivnosti.\nDan EvropeDelegacija EU u SrbijiEvropska unijaGrad EvropeMuzika nadeSem Fabrici


Nefić: Svaka policijska stanica ima poseban plan i osoblje zaduženo za nadzor škola u KS - Klix.ba\nBiH Nefić: Svaka policijska stanica ima poseban plan i osoblje zaduženo za nadzor škola u KS\nNefić: Svaka policijska stanica ima poseban plan i osoblje zaduženo za nadzor škola u KS\n21.10.2016. u 11:13\nIrfan Nefić (Foto: Nedim Grabovica/Klix.ba)\nGlasnogovornik Ministarstva unutrašnjih poslova Kantona Sarajevo (MUP KS) Irfan Nefić za Klix.ba je kazao da je policiji prijavljen pokušaj otmice djevojčice ispred Osnovne škole "Saburina" u Sarajevu te da svaka policijska stanica ima poseban tim zadužen za nadzor škola.\nNefić kaže da policija intenzivno radi na terenu provjeravaći sve navode i informacije kada su u pitanju prijave o pokušajima otmice u prethodnom periodu registriranim na području KS.\n"Svaki pokušaj otmice prijavljen je sarajevskoj policiji te smo ozbiljno pristupili provjeravama svih navoda. Svaka policijska stanica u KS ima poseban tim i osoblje zaduženo za nadzor škola u Sarajevu. Policajci djeluju i u uniformama i civilu pokušavajući na taj način djelovati ukoliko primijete bilo šta sumnjivo", kaže Nefić i dodaje kako imaju dobru saradnju s upravama škola, posebno onih gdje su zabilježeni pokušaji otmice.\n"Naši policijski službenici svakodnevno operiraju u blizini škola i vrtića i drugih prostora gdje se zadržavaju djeca te hitno provjeravamo svaku informaciju na terenu. Svakodnevno više puta ostvarujemo kontakt s upravom škola i nastavnim osobljem s ciljem razmjene informacija u vezi s devijantnim ponašanjem. Sarađujemo također i s Vijećem roditelja KS", navodi glasnogovornik MUP-a KS.\nPodsjećamo, prije dva dana u Sarajevu se desio pokušaj otmice djevojčice ispred Osnovne škole Saburina na području općine Stari Grad, a ranije ovoga mjeseca policiji su prijavljeni i pokušaji otmice djece na Pofalićima, Podhrastovima i Bjelavama.


BACAJU ŠIBICU NA BENZIN: Volja naroda nije bitna, makedonski parlament da odluči | WebTribune\nHome U FOKUSU BACAJU ŠIBICU NA BENZIN: Volja naroda nije bitna, makedonski parlament da odluči\nNa pitanje novinara da li Evropska komisija smatra da li je referendum u Makedoniji uspeo ili ne, portparol Komisije Margaritis Šinas je na redovnom brifingu uzvratio da je “referendum dao rezultat”.\nVisoka predstavnica EU Mogerini i evropski komesar za proširivanje Han su u saopštenju naveli da je na referendumu “velika većina onih koji su ostvarili svoje pravo glasa rekla ‘da’ sporazumu iz Prespe o imenu i njihovom evropskom putu”.\nU saopštenju se navodi da su “građani Bivše Jugoslovenske Republike Makedonije imali priliku da glasaju o budućnosti svoje zemlje” i podvlači da je to “istorijska prilika, ne samo za pomirenje u regionu, već i za odlučujuće korake na njihovom putu ka Evropskoj uniji”.\nVođa grupe socijalista u Evropskom parlamentu Udo Bulman je istovremeno saopštio da je ta politička grupacija “zadovoljna što je većina (na referendumu) podržala sporazum premijera Zaeva i Ciprasa… čime su Skoplju otvorena vrata EU I NATO”, iako “nažalost referendum nije dostigao 50 odsto” glasača.\nBulman u ime evropskih socijalista navodi da je “neviđena kampanja dezinformacija” obeshrabrila mnoge ljude da glasaju i da su delovi opozicije koja pripada Evropskoj narodnoj partiji i predsednik zemlje bojkotovali referéndum i ponovo pokazali da su oportunisti i kratkovidi nacionalisti.\nU saopštenju grupe socijalista se navodi i “posebna zabrinutost zbog izveštaja o ruskom uplitanju u izborni proces” i dodaje da “ti izveštaji moraju da se provere”.


Vreme 584 - Drzavna televizija: Gasenje Haga\nRTS je odlukom o prekidu prenosa pokazao neverovatnu inerciju da primeti važnost onoga što dobar deo sveta s jakim razlozima naziva suđenjem stoleća\nProšlog petka, na kraju prigodne rasprave s Milanom St. Protićem u pauzi suđenja Slobodanu Miloševiću, voditelj emisije obaveštava gledaoce Trećeg kanala Radio-televizije Srbije (RTS) da od sada prenosa neće biti. Jer, objasnio je, gledaoci su umorni, sat prenosa košta oko 650 švajcarskih franaka, u redovnim terminima informativnih emisija objavljivaće se izveštaji i reportaže, RTS će se uključivati ako bude nečeg posebno zanimljivog. Dva dana kasnije, gostujući u emisiji Olje Bećković "Utisak nedelje", Dušan Mitević – kome se svašta može zameriti samo ne to da ne poznaje televizijski medij – procenjuje da je odluku o obustavljanju prenosa suđenja doneo neko van televizije, ali da ona neće dugo izdržati kritiku javnosti.\nKritike, ako zanemarimo protest malobrojnih Miloševićevih pristalica uvrh Aberdareve ulice, ispred jedinog upotrebljivog ulaza u zgradu RTS-a posle NATO raketiranja 23. aprila 1999. i paljevine 5. oktobra 2000, u međuvemenu nije bilo. Ranije glasine da je "neko" zatražio i/ili preporučio "ukidanje Haga" demantovali su urednici B92 i kanala YU info, preostale dve televizijske stanice koje od početka prenose suđenje Slobodanu Miloševiću. Što se plaćanja tiče, kanalu YU info niko dosad nije ispostavio račun, a ako stigne, onda će odlučivati o eventualnom obustavljanju prenosa. B92 svoje linkove "kači" na živi prenos lokalne televizije na licu mesta, u Hagu, "i na taj način naš nezavisni sistem prati proces, a ta prava ne plaćamo". Štaviše, u danima kada zbog zaštićenih svedoka suđenje Miloševiću bude zatvoreno za javnost, B92 će prenositi tok drugih procesa, jer "ono što se čuje u sudnici u Hagu uklapa se u programsku koncepciju B92 u smislu utvrđivanja odgovornosti u proteklih deset godina".\nIz nekog razloga, "nova" Radio-televizija Srbije tu zainteresovanost ne pokazuje, u korist – ili, tačnije, na račun – troškova čiji je iznos generalni direktor Aleksandar Crkvenjakov zaokružio na oko 1300 švajcarskih franaka na sat (650 za prenos i "još najmanje toliko za sekundarne troškove"). U izjavi beogradskom "Blicu", prekid prenosa Crkvenjakov objašnjava i padom gledanosti: "Narod je već oguglao na suđenje, a ono će trajati dugo."\nDa će suđenje trajati dugo, znalo se mnogo pre no što je Milošević isporučen Hagu. Argument o opadanju interesovanja gledališta veoma je sumnjiv i lako proverljiv. Objavljeni podaci istraživanja gledanosti programa pokazuju da je ona veoma porasla kad su u pitanju televizijske kuće koje suđenje direktno prenose. Što se ličnih utisaka tiče, mogu se proveriti i na ulici, u kafićima koji su ponovo uključili televizore iznad šanka ili po neuobičajeno proređenoj gužvi u ambulantama, na primer. Na mnogo ozbiljnijem planu, utvrđivanju odgovornosti za zbivanja u godinama Miloševićeve vladavine, RTS je odlukom o prekidu prenosa pokazao neverovatnu inerciju da primeti važnost onoga što dobar deo sveta s jakim razlozima naziva suđenjem stoleća. Dodatne rezerve postoje spram obećanja da ćemo ubuduće, umesto dosadnih prenosa, gledati izveštaje i reportaže: specijalni izveštač RTS-a izveštavao je iz Haga tako što je za sagovornike našao dvoje beogradskih novinara. To se može tumačiti kao priznanje kvalifikovanosti kolegama, ali se moglo obaviti i bez troškova puta i boravka u Hagu, svakako ne manjim od cene jednog sata direktnog prenosa.\nŠto se političke pozadine nečije odluke o obustavljanju prenosa suđenja Slobodanu Miloševiću tiče, čak ni ovde nema tog eksperta za tumačenje stvarnosti koji će dokazati da ona ne postoji. Najavljena nova izručenja Hagu milom ili silom, "nepostojeći" rokovi za nastavak finansijske podrške i nesposobnost vladajućih koalicija da neizbežne postupke uokvire bar prividom zakonske saradnje sa, sviđalo nam se to ili ne, jednom institucijom međunarodne zajednice – sve je to više od koincidencije. Otud je nepolitička odluka RTS-a o obustavljanju prenosa isto ono što je Draža Marković, svojevremeno najuren sa srpske političke scene, lakonski ocenio rečenicom: "Ovo je politički autogol".


Vreme 1236 - Skotska – Referendum o nezavisnosti: Panika u Londonu -->\nBLIZU CILJA: Prvi ministar Škotske Aleks Salmond na promociji nezavisnosti u Edinburgu\nOd raspisivanja referenduma o nezavisnosti Škotske 2012. godine, istraživanja javnog mnjenja konstantno su pokazivala podršku većine Škota ostanku zemlje u Ujedinjenom Kraljevstvu. A onda je krajem avgusta prvi ministar Škotske i lider kampanje za nezavisnost Aleks Salmond "oduvao" lidera kampanje "Bolje zajedno" Alistera Darlinga u TV duelu o referendumu. Desetak dana pre glasanja jedno od istraživanja javnog mnjenja prvi put pokazuje da bi većina Škota zaokružila "Yes" kao odgovor na pitanje da li Škotska treba da bude nezavisna, i da je kampanja Almondove Škotske nacionalne partije i njenih pristalica urodila plodom.\nIako je prema pomenutom istraživanju javnog mnjenja odnos snaga među pristalicama kampanje za nezavisnost i unionista svega 51 prema 49 procenata, što uključuje i moguću statističku grešku, i nasuprot tome što istraživanje drugih agencija pokazuje da pristalice bloka "Bolje zajedno" i dalje vode, i sama mogućnost da bi Škotska zaista mogla da napusti zajednicu izazvala je paniku među pristalicama unije koja okuplja tri glavne partije u britanskom parlamentu. Britanska javnost ocenjuje da za dve godine kampanje za, odnosno protiv nezavisnosti, londonska vlada i parlament nisu ozbiljno uzimali u obzir mogućnost da škotski prvi ministar Aleks Salmond može da pobedi na referendumu, i sada oštro kritikuje paniku koja je nastala od kada izgledi za otcepljenje Škotske postaju realni. Bivši prvi premijer Škotske Henri Mekleiš, i sam pristalica ostanka Škotske u sastavu Britanije, kritikovao je London da je dugo "odbijao da vidi realnost". Jer, razlika između dva bloka jeste mala, ali istraživanja pokazuju trend jačanja pristalica nezavisnosti.\nNajveći broj Škota koji su promenili mišljenje u poslednjih mesec dana su pristalice Laburističke partije, koje su se od opcije "ne" okrenule opciji "da". Porastao je i broj glasača mlađih od četrdeset godina koji bi glasali za nezavisnost. Škotski konzervativci su jedini koji su nepokolebljivo ostali protiv nezavisnosti. Škoti koji podržavaju ostanak u uniji su, kako piše britanska štampa, "zbunjeni" jačanjem podrške Aleksu Salmondu.\nUSTUPCI LONDONA: Kada ovaj broj "Vremena" bude na kioscima, Škotsku očekuje još sedam dana surove kampanje. Zvanični London je na vest o porastu podrške nezavisnosti odgovorio iznošenjem plana o ubrzanom donošenju zakona koji bi Škotskoj obezbedili veću autonomiju ukoliko ostane u uniji. Britanski ministar finansija Džordž Ozborn prvi je obavestio javnost da se radi na nacrtu plana, da bi istog dana, u ponedeljak, bivši premijer Velike Britanije, laburista Gordon Braun, izneo plan rada na novom zakonu. Prema Gordonovom planu, britanski parlament bi o novim ovlašćenjima koja bi bila dodeljena Škotskoj trebalo da počne da raspravlja već u januaru sledeće godine, ukoliko Škotska ostane deo unije. Prvi nacrt zakona u dvanaest tačaka o povećanju nadležnosti bio bi predstavljen već u oktobru. "Status kvo nije opcija, govorimo o ustavnim promenama koje bi zemlju dovele blizu federalnog uređenja", izjavio je Braun u Edinburgu.\nPrvi ministar Škotske Aleks Salmond upozorio je laburiste da su istu taktiku prenošenja moći na Edinburg primenili u završnici kampanje pred parlamentarne izbore u Škotskoj 2011. godine, i izgubili. Tri najveće stranke britanskog parlamenta, članice kampanje "Bolje zajedno", hitno su prešle preko nesuglasica o tome koje nadležnosti i u kojoj meri treba preneti na Škotsku i glasno stale iza Brauna. Njegov plan podržali su jednoglasno i vođa vladajuće koalicione partije liberal-demokrata Nik Kleg, vođa laburista Ed Miliband i premijer Velike Britanije Dejvid Kameron.\nBORBA ZA SVAKI GLAS: Imajući u vidu da je vođa kampanje "Bolje zajedno" Alister Darling izgubio deo kredibiliteta među glasačima nakon poraza u TV duelu, kao i ocenu javnosti da je kampanju vodio "mlako", Gordon Braun je postao najveća uzdanica Vestminstera u narednih nedelju dana. Braun će dane do referenduma provesti u Škotskoj i pokušati da ubedi škotske laburiste da se priklone opciji "Bolje zajedno", jer se smatra da su upravo pristalice laburista jezičak na vagi. To će biti prvi put nakon Gordonovog odlaska sa mesta premijera 2010. godine da će govornicu deliti sa Edom Milibandom, koji ga je nasledio na čelu laburista.\nSa druge strane, premijer Dejvid Kameron je nepopularan među Škotima, te se drži po strani u finišu kampanje. Iako je izjavio da neće podneti ostavku ukoliko Škoti izglasaju nezavisnost, svakako bi u tom slučaju bio pod velikim pritiskom da podnese ostavku. Londonski "Telegraf" piše da se u Konzervativnoj partiji raspravlja da je premijer u "velikoj nevolji" uoči referenduma.\nVeliku Britaniju očekuju parlamentarni izbori za devet meseci, a referendumska kampanja je uvertira koja bi mogla već sada da ih prelomi. Škotski laburisti i Gordon Braun možda imaju šanse da ubede kolebljive Škote da glasaju protiv nezavisnosti, ali to čine i ubeđujući ih da će na mesto Dejvida Kamerona u maju sledeće godine doći Ed Miliband i "spasiti ih konzervativaca". U prilog tvrdnji lista "Ekonomist" da je britanski premijer Kameron "sam protiv svih" u referendumskoj debati koja otvara duboke podele pred parlamentarne izbore, govori i nedavni skandal u redovima torijevaca, kada je konzervativni poslanik Daglas Karsvel istupio iz Kameronove partije i pridružio se Britanskoj partiji nezavisnosti (UKIP). Karsvel se kao član UKIP-a kandidovao za predstojeće vanredne lokalne izbore, zakazane baš na rođendan premijera Kamerona, 9. oktobra. Karsvel je postupak objasnio time što Kameron "nije dovoljno ozbiljno shvatio promene koje se dešavaju Velikoj Britaniji". Pretpostavlja se da će UKIP odneti pobedu na tim izborima i potvrditi rastuću podršku među Britancima.\nVođa UKIP-a Najdžel Feridž priključio se raspravi o nezavisnosti Škotske pokušavajući da sebi pribavi koji dodatni poen i optužio prvog ministra Škotske da raspiruje "preteran" nacionalizam, koji, za razliku od nacionalizma koji sam Feridž zastupa, "nije zdrav".\nPod pritiskom su i vođa laburista Ed Miliband i prvi ministar Škotske Aleks Salmond; svi su se, međutim, izjasnili da ostavki neće biti, bez obzira na ishod referenduma.\n"Bojim se da Britanija mesečari u strašne podele", izjavio je nedavno gradonačelnik Londona Boris Džonson.\nSKOK U MRAK: Panika u Londonu izazvala je pad funte na najniži nivo u poslednjih devet meseci, kao i pad akcija najvećih škotskih banaka i kompanija.\nUpravo je funta, odnosno monetarna unija Škotske i ostatka Velike Britanije, jedan od glavnih fokusa završne debate uoči referenduma. Ministar finansija Velike Britanije Džordž Ozborn bio je izričit da monetarna unija sa eventualnom nezavisnom Škotskom nije opcija. Međutim, iz redova Aleksa Salmonda tvrde da je to samo blef Londona. Pored polemike o zajedničkoj valuti, borba za glasove se vodi i polemikom o nacionalnom dugu, naftnim rezervama, privatizacijom Nacionalne zdravstvene službe (NHS), politikom zapošljavanja i politikom kontrole imigracije.\nDebata o stvaranju nove države, ma koliko se zasnivala na egzistencijalnim pitanjima poput valute, centralne banke i odbrane, uključuje i neminovnu emotivnu stranu i osećanje nacionalnog identiteta. Kampanja "Bolje zajedno" kritikovana je, između ostalog, i zbog nedostatka emocija u komunikaciji sa biračima. Dok lider pokreta za nezavisnost Aleks Salmond pokušava da "ostane pribran" uprkos naglom skoku podrške i insistira na činjenicama u finišu debate, analitičari savetuju pristalice opcije "Bolji zajedno" da pokušaju da igraju na osećanja Škota i ubede ih da srca treba da im ostanu u Uniji.\nFinalna debata u Škotskoj će se voditi i oko članstva eventualne nezavisne Škotske u Evropskoj uniji i NATO-u. Agencija Rojters prenosi da je neimenovani izvor iz Evropske komisije potvrdio njen ranije iznesen stav da automatsko članstvo nezavisne Škotske u Evropskoj uniji, kao i NATO-u, nije opcija.\nUpozorenja stižu sa svih strana, pa tako londonski "Telegraf" piše da je "Skok u nezavisnost skok u mrak", a američki ekonomista Pol Krugman upozorava Britance i Škote da je "politička nezavisnost sa monetarnom unijom recept za katastrofu".\nZabrinuta je i kraljica Elizabeta II, koja se do sada držala po strani. Unionisti su najavili da će kao jedan od poslednjih aduta pozvati kraljicu da se obrati Škotima i pozove ih da ostanu u Velikoj Britaniji.\nUkoliko se Škoti izjasne za otcepljenje od Velike Britanije, Salmond je najavio da Škotska proglašenje nezavisnosti može da očekuje 24. marta 2016. godine, na 309. godišnjicu stupanja na snagu Zakona o Uniji, kojim su se Kraljevina Škotska i Kraljevina Engleska ujedinile u Veliku Britaniju.